Pa' Mi kakanan se biyasa bada e kabupaten Sampang ekaghabay dari kowa sop se ecampor pettes. se biyasana bahan laenna reya topa', camba, tahu ghuring se ekerra' ni'-kenni', ban mi merek mi ikan se la ekella. kowana ghella' abarna abak ngacoklat polana kowa sop ecampor maso pettes. paleng nyaman ekakan bakto ghi' anga' ban etambai cengi. cengina biyasana cengi cabbhi ecampor sa'ang sakone' ban buja micin ban biyasana bhabang ma'le sajan ro'om bakto esaloy maso kowana. Pa' Mi lakar la nyaman apa pole sambi negghu' kropo' arum se abarna pote. ekekke' samarena ngompa' topa' ban emmina. Mon ngakan Pa' Mi lebbi nyaman dhuli esaloy kabbhi ma'le kowana nyepsep da' emmi bad topa' tahuna.


Buwa apel andi' bannya' abhanto mabherse panyaked se bada neng bhadhan. Apel areya bisa manyeggha kanker neng bhadhan. Koca'en reng penter se bada neng Universitas Harvard, apel areya andi' bannya' kaontongan. Apel bisa keya mabarasan ka oreng se andi' panyaked asma. Ajaga tolang ma' ta' ceppet rempek. Apel keya bisa matoronan bhadhan. Nyaman mon ghun ghabay ngakan bhanare ghabay oreng se lakar ghu-ongghu terro korosa. Maske ngakan apel, mon ghi' pagghun bannya' ngakan nase', ya pagghun ekalempo. Ya mon ghi' pagghun lempo, cora' kake jiya ta' ghun bhuto ngakan apel malolo. Kake bisa aberkak otaba olahraga. Le samarena olahraga jiya, kake bisa ngakan apel neng romana.


Jhen-jhejhen tradisional jeh saongghunah sesuai bik le-jhilenah nak-kanak ngodeh. Sebbhut bhein apem. Apem jiah lembuk ben rassanah khas, lok kadik bisa e papadeh bik kakanan laennah. Bok-ebok neng dhisah mon ngebey apem jiah ghik ngangghuy resep-resep tradisional. Lakar mon jheman setiaan jhen-jhejhen akadik jiah le jarang se endek. Jheman setianah bennyak ngola ju-kejuen kenneng pengaro deri Berek. Tapeh napak nak-kanak ngodeh otamanah se cek antinah bik jhen-jhejhen pasar teros e soro ngerassaen jhen-jhejhen jiah, mesteh bedeh sittong-duek macem se cocok dek jhilenah. Kadheng kita kodhu mueng gengsi ben abelih dek tradisionallah Indonesia pole. Benne sang apem e kaende'in bule baru nak-kanak jiah norok endek dek apem. Padenah bik hal-hal se laen.


Zakir Naik ajiah oreng asli India se laher neng kottah Mumbai teppak 18 Oktober 1965. Ajiah memareh pendidikan neng Kishinchand Chellaram College ben olle gelar MBBS deri Topiwala National Medical College. Zakir napakin jhelen dheddhih ulama teppak taon 1987 atemmoh bik ulama asal Afrika Selatan se nyamanah Ahmed Deedat. Ulama ajiah e terkah merrik pengaruh se rajeh dek Zakir. Empak taon marenah atemmoh bik Deedat otabeh teppak 1991, Zakir molaen adakwah. Ghebey bentok keseriusannah adakwah, ajiah menaddhek Yayasan Penelitian Islami (IRF) ben stasiun tivi se e sebbhut 'Peace TV'. Lebet tivi jiah Zakir nebaraghi Islam, ngeloroasghi pandhengan se sala soal Islam ben prinsip prinsippeh lok cuma dek umat Muslim, tapeh kiah dek non Muslim.


Istana Anak ajiah sittong bangunan se bedeh neng Taman Mini Indonesia Indah se dheddhih kennengan amaen ben ajher ghebey nak-kanak. Bangunan riah bedeh beberempah ruangan e delemmah, kadik ruang en-maenan, ruang ajher, ruang amaen luar ruangan, ben ruang ngakan. E delem ruang en-maenan, nak-kanak bisa amaen amaen bik bennyak macem en-maenan edukatif akadik lego, puzzle, ben en-laen. Mon neng luar ruangan nak-kanak bisa ajher soal bennyak macem hal, molaen deri sains, matematika, sampe budaya Indonesia. Neng ruangan amaen luar ruangan, nak-kanak bisa amaen neng taman se e lengkapin bik lat-alat amaen kadik jin-anjin, sur-kelusuren, ben laennah. Selaen jiah bedeh kiah ruang ngakan se nyediaaghi kakanan ben enoman sehat ghebey nak-kanak.


Ojan cek dhujenah ngenom kopi. Kopi se e nyenom molaen deri pi-kopi neng warkop pengghir jhelen, sampe pi-kopi neng fe-kafe. Molaen deri kafe biasa, sampe se larang. Sabbhen ngerjaaghi tugas neng kafe, Ojan mesteh messen enoman kopi. Kopi se e pessen cem-macem jenisseh. Bedeh kopi se bennyak espresso nah, kadik kopi celleng ben americano. Kadheng kiah messen kopi se pake susu, kadik latte. Selaen jiah Ojan kiah ngenom macchiato. Teppak ngenom, biasanah sambih anilai kopi riah deemmah rassanah neng jhilenah jiah. Mon cocok, Ojan kemungkinan abelieh pole dek kennengan se nyuel jiah. Mon korang cocok, Ojan lanjut nyareh kennengan laen.


Setiyah Wildan ager se melleah raket gebey bulu tangkis, padahal setiyah le malem ben resek semmo derres e romanah. Bapak'en Wildan semmo ngombeng WIldan arapah mek mendadak deiyeh se mentah anter melok deri gellek siang otabe sore teppak gik terak areh. Wildan pas ngambul ben nanges diddhik, bik ebhuna pas eoman makle tak nanges. Aherrah pas semmo terang lok resek, bapak bik ebhuna Wildan mangkat ke luar nyareh raket jiyah, kabbhi toko parak notop, ontongah bedeh settong toko se ajhuwel raket jiyah. San mareh melleh raket jiyah bapak bik ebhuna Wildan langsong mole dek romanah takok nyapok ojhen pole. San olle raket jiyah Wildan asakalongkongan dek reng sepponah.


Bekto ngakan ning warkop, Aldi ajhelling pengunjung laen nginum nginoman abernah pink. Polanah penasaran Aldi pa atanyah ka se ajhuel, ajiyeh nginoman apah. Se ajhuel pas abele ka Aldi mon jeriyah nyamanah Soda Gembira. Akhirrah Aldi mesen Es soda gembira ghebey e coba'en. Pas e sajhiaghi aldi nyampor soda gembira jiyah, polanah ternyata ning paleng bebe dheri gellas nginum ruah essenah susu ben attasseh essenah soda otabeh fanta pink. Pas einom, Aldi dhujen dherassanah polanah manis ben sodanah tak pateh gressah. Aldi majer soda gembira ariyah ning argeh 5 ebuh. Maskeh mode, es soda gembira riyah bisa eghebey dhibik ning roma.


Setiyah areh teraher apasah romadhon, degguk le sholat id ben tellasen. Dita san mareh sholat asar pas nolongen mamak'en amassak gebey kakanan degghik manjing magrib,  mon sore areh teraher romadhon deiyeh riyah bennyak oreng ter-ater kakanan, Dita sambih nampanen mon bedeh tetanggenah ter-ater. Semarenah amassak, Dita pas se-bersehan roma polana degghuk tellasen, ngessek'en toples bik jhejhen ben natah koreseh ben meja. Malemmah mamak ben bapak'en Dita entar megih zekat petra dek oreng sok lok mampu gebey zekattah oreng sekelurga. Semarenah jiyah bapak'en Dita entar dek masjid gebey  takbiran, Dita ben mamak'en sibok ben se mele klambih ben nyiapagih rokoh gebey tellasen degghuk.


Sinagoge otaba Kanisa (bhasa Ibrani: “Beit Knesset”, bhasa Inggris: Synagogue) aropaaghi ynama kennengngan ibada oreng Yahudi. E dalem bahasa aslina (bhasa Yunani:  synagogē atau sunagogē, berarti "perkumpulan"; bahasa Prancis/bhasa Inggris: synagogue) esoson dari oca' Yunani syn, = bersama, dan agogé, ajhar otaba pendidikan, sinagoge andi' arte "ajhar bhareng" selaen akompol areng-bhareng. Oca' kasebbhut aropaaghi tarjemahan dari oca' Ibrani, eda, se artena jemaah, saenggha pangarteyan sinagoge se saongghunna banne settong kennengngan otaba geddhung hosos iya areya persekutuan. Sinagoge, bhareng ghulina yudaisme rabinik, andi' sefat paleng parlo dalem aghabay cara kaaghamaan Yahudi sampe' setiya, hosossa samrena Bait Suci se dhaddhi pusat ibadana ummat Yahudi ancor e taon 70 M. Salaen jiya, sinagoge jughan erassa nyambi pangaro raja da' cara ibada ummat Kresten ban Islam lebat kaghunaan gereja ban masjid.


Nabi Muhammad SAW bhein bennyak apasah neng areh Senen ghebey rassah sokkor ghebey kelahirannah. Polanah bik kelahiran Baginda Nabi Muhammad SAW jiah manossah bisa nemmoen cahaya aghemah Islam. Tentoh, kita se umatteh Nabi kodhu ngerassah cek asokkorah bik kelahirannah Baginda Nabi. Allah jhughen merentaaghi kita ghebey ngerassah bhunga bik marghe rahmat ben pertolongan se Allah berrik dek kita. Ben rahmat paleng rajeh se Allah berrik dek kita ajiah lahirreh Baginda Nabi Muhammad SAW. Al - Qur'an neghesaghi jhek e utusseh Baginda Nabi Muhammad SAW ajiah ghebey bentuk kasih sayangah Allah dek alam semesta. Tebhenah nyokkoren nikmat rahmat Islam bisa e lakonen lebet molodhen.


Neng Sumennep bannya’ kennengngan se ghi-naghi rato se perna nenggha’ Sumennep. Neng seddhi’en lon-alon, areya bada museum se maghimpo’ rang-bharang se perna eyangghuy rato. Bada keya tompa’enna bakto marenta Sumennep. Maso’en ta’ lowang. Paleng ghun majar ka oreng se nyega honda otaba motor se eyangghuy. Neng dalem bannya’ macem kennengngan. Bada langghar, bada keya kollam se aesse jhuko’ koi. Koca’en, oreng mon araop neng aeng, oreng jiya bhakal ta’ ceppet towa. Koca’en bisa matamba ngoda. Ya satengnga partaja. Bannya’ polana oreng ngalakone jiya bakto dapa’ ka kennengan. Tape kor jha’ mandi neng jiya. Apa pole ngeba sabun. Nneng aeng rowa polana bada jhuko’en. Tako’ mate capo’ racon se bada neng sabunna.


Aplikasi cookpad dhe'ade'en e upload moso developer tangghel 4 Desember 2010 moso Cookpad Inc UK. Sejjhe' e upload sampe' satiyah 2022 la e download moso sepolo jutah lebbi oreng. Ning Google Playsotre aplikasi ariyah olle rating se lumayan bhegus, olle 4,6 bintang deri 5 bintang nilai sampornah paleng attas. Kabenyya'an se aberrik ulasan ngocak mon aplikasi ariyah gempang e anghuy ben resep se bede ning delem tak pateh mlarat. Cookpad ariyah bede fitur premium se kodhu majer ben bulen 20.000. Mon andik fitur premium ariyah bisa akses resp se la terjamin bhekal nyaman dhedhinah ben tak kerah gagal. ghebey okoran oreng se ghu buruh ajher amassak, majer 20.000 ghebey olle resep se terjamin, ajiyah argeh se mode sarah. Mangkanah aplikasi riyah benyak e kasennengih oreng.


Olahraga lakar maghabay oreng laen bisa sehat ban ngalateh fesek tor badhan jughan lebbhi sae. Kabadha'an alat olahraga neka lantaran sadhajana butoh pelantara manabi a pede ka'dhinto. fasilitas peraladhen olahraga se bisa e temmoh neng compok engghi paneka lakaran maghabay kita bisa lebbhi hemat dharipada entar ka kennengan gym se eka'dhimmah neka kita kodhu mejer bannyak. Kalabhan dhari bedennah hal jareya tantonah reng oreng senneng sarah manabi e pakon a pede. Misallah neka manabi a ca' lonca' biasannah kulah ngangghuy karet ghelleng se eka'dhimmah lakaran kulah senneng amaen jareya ban karet ghellengah neka bisa ngebey dhibi', daddhi lebbhi hemat daripada melleh otabah nyewa.


Bhasa Madhura ta' andi' bannya' ca'-oca' se ngaolle arte se bannya' dalem urusan kang-tokangan. Dhaddhi bannya' bhasa se lakar ta' bisa eyoba dari bhasa aslina. Senga' tokang poto kakanan. Areya tamaso' tokang otaba profesi. Lakona tokang foto areya ta' bannya' oreng se bisa. Polana bhuto prasaan da'ramma se terro kakanan se epoto jiya ganteng. Bisa ejhelling bannya' oreng. Mabang bannya' reng se melle. Polana sateya kan osom korla ebaghi neng pesbuk, wattsapp, ige, ban laenna. Foto kakanan se epoto tokang poto kakanan jiya ebaghi neng bannya' kotta. Bisa dapa' ka man-dimman ghun maghi settong poto. Mangkanan poto kakananna jiya kodhu ghanteng. Ma'le paju ban bannya' oreng se melle. Dari Madhura bisa keya dapa' ka Amerika.


Make mobil listrik andik beberempah keuntungan potensial akadik se le mareh e sebbhutaghi neng attas, tapeh penggunaan mobil listrik secara luas andik bennyak hambatan ben kekorangan. Sampe dek taon 2011, arghe mobil listrik ghik jheu lebbi larang mon e bhendhingaghi bik mobil amesin pembakaran biasa ben kendaraan listrik hybrid polanah arghe baterai ion litium se larang. Make deiyyeh, setiah arghe baterai molaen toron polanah e produksi delem jumlah rajeh. Faktor laennah se ngehambat tombunah penggunaan mobil listrik ajiah polanah ghik dhiddhik stasiun pengisien ghebey mobil listrik, e tamba pole takok eng pengendara dek adek eng esseh baterai seghilok eng mereka depak dek tojjhuennah.


Kabadhaan Dokar Sampek samangken la ampon jarang amargha la e koras sareng peradaban jhaman tor kabadhaan jhaman se ampon maju. Jhaman sa mangken ganyonah Reng oreng penasaran kadhinapah naek Dokar ka'dhinto. mana i lambennah Dokar daddhi alat transportasi masyarakat umum. tapeh samangken Dokar cokop badha neng daerah pariwisata ghabay wisatawan Bein male Lok lessoh ban mwjer rajeh dhari transportasi laennah. Neng Jogja ghamoang Sarah manabi nemmoh Dokar, tinggal entar ka sudut tempat wisata, pasti la badha Dokar ka'dhinto. Reggae ah mode kok,  nah mangkannah Dokar ryah e kaparloen e ka'dhissah. Salaen sensasinnah laen dhari nompak motor biasa, nompak Dokar bisa ngahemat biaya pangaloaran Bhakto alenjelen kan Jogja.


Ngejegeh kesehaten jantung parloh e lakonen kabit setiah. Sala sittongah lebet cara ghempang, ajiah ngonsumsi wek-buwe'en se ngebey jantung sehat. Buwe pertama ajiah buwe alpukat. Buwe ariah sombher lemak lok jenuh tunggal se sehat ghebey jantung. Buwe riah bisa noronaghi kadar kolesterol ben resiko penyakek jantung. Alpukat kiah bennyak kandungan potasium, nutrisi se penting ghebey kasehaten jantung. Delem sittong buwe alpukat bedeh 975 miligram potasium, otabeh sekitar 28 persen deri jumlah se e bhutoaghi bhedhen delem seareh. Se keduek ajiah buwe anggur. Buwe riah andik kandungan antioksidan nyamanah polifenol ben resveratnol. Keduenah alakoh ghebey antioksidan ben bisa nyegghe pembuluh dere asompet.


Ani bik sakancaan kantor pessen seblak gebey kakanan istirahat narek. Cah-kancanah Ani mon pessen seblak riyah pasteh menta tambaan ceker ajem, tapeh Ani enjek. Ani lok dhujen ben lok senneng ngakan ceker ajem maggiyeh mareh eolah deddhih masak'an apabein. Kocak'en Ani beji' mon ajhelling otabe sampe ngakan cekerrah ajem, polanah cekerrah ajem riyah sokonah ajem se mareh neddhek apabein. Toman sekalean, Ani cek terronah ngerassaen ceker ajem riyah. Ani pas mentah andik'en kancanah se teppak bekto istirahat ngebeh ceker ajem, gilok ekakan sampe tadek Ani le lok kuat, aherra emuntah aghi ceker gellek se mareh ekakan sakonek juwah, pas deri bekto jiyah Ani tamba lok endek ngerassaen ceker ajem pole.


Mara kanak ngode se gi' ta' akabin. Padalem pengetahuanna sabellun akabin. Akabin riya benni pera' soal cinta ben e angghuy saare duwe' are, tape saabiddhe sampe' mate. Jhe' pera' parkara kene' epa raja. Se raja e angghep biasa. Kodhu paloros niatta reng akabin riya angghuy ibadah se lanjhang. Kodhu ngarte ka korangnga bang sebang, pade bisa saling melengkapi. Niataghi mun akabin riya bisa nambeh kasennengan alias cintana ka se Kobasa. Panengnga paste bannya' cobha oreng rumah tangga riya. Mangkana odi' ruwa ye pa pasrah ben panarema. Paste bhakal tenang rumah tanggana, cek cok ye bede, tape ye paste sekat marena.


Bannya` sateya olahraga se maolle oreng akodung bisa norok kiya. Tape ye benni angghuy rok. paleng enje` ye angghuy calana lanjhang. mara bhukteaghi kiya mun oreng akodung ta` ngalangi ghebey prestasi e dunia olahraga. Kabbhi ruwa ca`na niat ben semangatta. Se paleng penting pole mentalla kodhu parcaja ka abe`na. Mun la oreng dari ade` parcaja ka abe`na bhakal bisa, maka ye paste bisa. Bannya` atlet Indonesia se tampil e tingkat nasional sampe` internasional akodungan pas nyambi penghargaan kiya. Molae dari medali emas, perak ben perunggu. Nyaman kan sateya la bebas oreng ta` a diskriminasi oreng se akodung riya ta` bisa olahraga ben tatotop orengnga, padhal ye enje`.


Andi la olee sabulen nabong, pesse tabongannah se dheri pesse jhejenah se tak e kajhejen riyah pas e bhitong so ayanah. Andi moso ayanah pas mangkat ka Mall, nyareh oreng se ajhuel HP. Andi ben ayanah aleng-leng Mall saarean, pas nemmoh HP se e katerro ben arghenah cocok moso tabungannah Andi. Ayanah moso andi pas melleh HP jiyah, polanah melle andi pas e berrik hadiah olle casing HP gratis ben e pasangan alat cek-mecek ghebey amain game PubG riyah. Samarenah melleh Andi ben ayanah pas mole ka roma. Ning roma la bedeh eboknah nantos. Andi pas langsong download game PuG riyah ning HP nah se anyar anghuy wifi roma. Samarenah download pas langsong nyobak amain.


Bennyak kennengan se bisa e detengin mon entarrah akelenjer deri padhetteh jedwel kottah ben kelakoan, otabeh keng rutinitas sekolah. Sala sittongah Farmhouse Susu Lembang. Entar dek kennengan riah andik bennyak manfaat materil otabeh nonmateril. Pertama, pengunjung bisa andik pengalaman ataneh ben ngelola peternakan sapeh. Pengunjung bisa nikmatin suasanah alam dhisah se sejuk ben tenang. Pengunjung bisa nikmatin produk-produk seggher neng dissah se asallah deri peternakan akadik susu, keju, yoghurt, ben laenah. Pengunjung kiah bisa andik bektoh nyantau ben meburuh stres deri aktivitas reh-seareh neng kottah. Terakhir pengunjung bisa entar dek bennyak kennengan wisata kadik floating market, curug cimahi, ben ghunong tangkuban perahu se lokasinah semmak bik farmhouse susu lembang.


Manceng jiah aktivitas ngalak jhukok ngangghuy lat-alat akadik panceng, ompan, ben kail. Manceng bisa e lakonen kedhibik'en otabeh secara reng-bhereng bik kancah otabeh keluarga. manceng bhereng bisa dheddhih aktivitas se lebur ben masittong reng-oreng. Selaen bisa ngabik bektoh bhereng, manceng kiah bisa ningkataghi kemampuan konsentrasi, keterampilan, ben ketenangan. Bedeh bennyak carah ghebey manceng, molaen deri manceng neng pengghir danau otabeh songai sampe manceng neng tengnga tasek. Selaen jiah manceng kiah bisa dheddhih aktivitas se lebur ghebey nak-kanak marghenah mereka bisa ajher soal alam ben jhukok, serta bisa merrik pengalaman se lebur ghebey nak-kanak se ghik bedeh e delem masa perkembangan.


Sajhen taon sajhen aobe taon, teknologi samangken ajhen tamba jago sarah. lamba' som osommah Blackberry sadhajana terro ngobange jughan. Napah pole regghana cek larangah masyaallah. Samangken sajhan muncul hp sareng merek se loar biasa akadhi Iphone neka duh le cek soarghana rassannah negghuk jyah. Pa apah mon tak iphone lok ghanteng, tapeh sobhung obhang se melleah jaruah. Kabannya'an samangken reng oreng ghaduwan hp neka keng ghabay ya' gaya'an benne ajelling nelaiah. Neng ta brita ruah, hp samangken la bannyak toron argha pasarannah. Daddhi jha' neng senneng ngangghuy hp teng ghanteng lun, ling jhelling ghellun lebbhi sae. Melannah kacerdasen teknologi samangken makala kacerdasaannah otak manossah se e ka'dhimmah manossah se ngebey teknologi jareah.


Neng Madhura ka'dhinto kabannya'an romannah nekanakadhi tomanpanggungbban dhari tabung jaruah. Manabi samangken romah adhat jareya ghik bannyak reng ngangghuy ban ningghale. Roma adhat se badha e Madhura ka'dhinto nyamannah Roma taneyan lanjhang. Se eka' dhimmah settong Roma neka bentuknya ngalanjhang ban e esseen lebbhi dhari 2 kepalah kaloarga. Manorot kulah nekah daddhi sala settong anapah Madhura neka semmak sareng sataretanan ban akor ruah settong sareng sa laennah. Tengghi rassah aghutong rojungah maghabay reng Madhura paneka patot eteroh. Tapeh manorot kulah maggih la akor ghi paste badha rosaggeh. Daddhi sala settong hal se penteng ban e jhaga sopajha lok rosak sataretanan.


Sala sittung tang hobi ngompolaghi perangko. Hobi bhideh so kalakowan polanah elakonih ma'le odhi' ta' bhusen ben nyeggeraghi pekkernah oreng se la saarean alakoh. Badha bennya' hobi tapeh tang hobi ngompolaghi perangko. Sengko' molaeh ngompolaghi perangko e bhektoh sengko' ghi' na'-kana' ben secara atahap sengko' ngembangaghi tang hobi. Satiyah sengko' rop-poroppen perangko bi' tang ca-kancah ben alakonih juel-bellih e pasar.  Sengko' la agabung so grup filatelli e tang daerah. Deddih sengko' la sukses ngompolaghi 3000 perangko negereh se ade-bhideh ben acem-macem denominasi. Sabegien bennya' perangko se sengko' ka andhi' langka ben sengko' la ngatur perangko e album secara sistematis ma'le jellingna lebur ben rapi.


Biasannah neka kaula ban arennah ngalaksaaghin bhejeng tahajjud sabbhan malem pokol satengah tello'. kaula bhakal noddhu aghin tata carannah abhejeng malem jareya. Se pertama, sampeyan sabelum tedhung paneka a wudhu' ban a dhuweh kengeng tangngeh malem. Se kaduwe' sampeyan kodhu onenge sadhaja manabi sampeyan ongghuen se terro abhejenga. Se katello', sampeyan kdhu a neat sholat hajat ghellun empa' rokaat e sateyap rokaat areah mecah sorat al ikhlas. Latareh a bhejeng hajat pas mecah duwennah hajhat, nekah becaannah ampon la e toles ban sampeyan aduweh apah se eka teka'ah hajhat. Se ka empa' jareya lajuh abhejeng tahajud 8 rokaat. Maseng-maseng 2 rokaadhen ban duwenah otabah sorat pendek 'eng jareya la ampon e katoles neng buku becaannah. Lastareh jareya lajuh a bhejeng witir tello rokaat ban lastarennah jareya sambih rit biridhan sambih a dantos sobbhu ban pabennyak maos duweh.


Negguh acara olahraga oreng tanding bal ajiyah bisa deri HP  ben TV se epesambung dek youtube, makle rammeh bisa ajek trentan ben kancanah negguh jiyah reng-bereng makle norok tegang ben emosi kaden oreng se amaen. Degghik  padeh bisa ngerassaen lebur meskeh lok ajelling langsung dek kennengannah kassah. Tapeh negguh ben deddhi supporter langsung dek lapangan ajiyah lakar seru apapole mon bennyak kancanah, deddhi ngebey semangat dek oreng se atanding ben semangat kiyah dek supporter. Meskeh pasteh mon entar langsung dek kassah ben awat-towat mberrik semangat riyah psteh mon mole lessoh kabbhi. Taphe lessoh jiyah bisa ebejer ben rassah puas se mareh entar langsung dek kassah.


Bannyak oreng se lok oneng e bhalig tellasen Idhul Fitri otaba tellasen agung badha fakta menarik se menarik ghabay e kulik. Dhalam laman BBC e sebbut aghin manabi tellasen aghung ka'dhinto badha acara panotop pasah sabelum 1 Syawal ka'dhinto reng oreng pastennah la dhibuh sakarebbeh dhibik. Melannah se nyambuddeh tellasen jareya bannyak parsiabhan se parlo elakone akadhi ngakan rajeh opor ayam. Fakta laennah ghi manabi tellasen jareya badha se ngalakone en laen bhakto. Badha se ngalaksanaaghin petmepet lastarennah sobbhu badha jughan se pokol enne lagguh ban badha jughan se marennah dhuha saketar pokol 7 an buruh e molaen. Manabi neng Indonesia tellasen jareya kodhu ngangghuy klambi anyar se daddhi tradisi ban budaya. Biasannah jareya ngangguy jubah otaba kembharen sareng kaloargha. DUh, rassannah jareya cek sennengah.


Sate salah settong kakanan se terkenal derih Madureh. Benyak oreng se cek sennengah ngakan sate. Sate bedeh derih ajem bedeh se derih sapeh otabeh embek. Kakanan riah e massak ngangguy areng. Mun kocaeng reng Madureh e tonoh bik areng. Campuran bumbuh kacang ben kecap se agebey rassanah sate riah cek nyamanah. Kakanan sate lakaran nyaman, ken bedeh sala settong se kodhu ejegeh. Jhek nyak-benyak ngakan sate, polanah bedeh se ngoca aghu mun kakanan se etonoh riah bisa mededdhi aghi penyaket dek abek. Sala settong penyaket riah kanker dan asam lambung, selaen nikah, vitamin se bedeh neng delem kakanan bisa rosak a margeh e tonoh.


Sala settong manfaat olahraga se paleng e kageressah neka bisa masehat ban mabeccek badhan kulah. Lambannah kulah neka lempo sarah ban lok bisa e=a diet neka sebab sistem metabolisme tubuh jareah lok bhagus ban mlarat neka. Akherrah kulah fokus ban tekon neka olahraga sopajha badhan kulah lebbhi sehat ban sae. Sala settongah neka kulah a lari otaba a jogging e sateap sore. Melanah bisa ma obber kalori ban bisa ngorange lemak. Hal neka jughan bisa sae sarah ka pernafasen tarotamannah ka kasehadhen jantung lakar la sae ban bhagus. A joging paneka bisa a berrik manfaat sala setongah ka mabentuk badhan jhau lebbhi sae dhari sabelummah daddhi lebbhi sehat bein.


Nyare barung se ghampang etemmo ban arghana moda? Bada settong kennengann se nyaman da' sakabbhinna oreng, towa otaba ngoda. Edimma pole bada kennengngan enga' reya, mangkana dhuli entar ka Asela. kennengnganna e pengghir sereng, endha ban nyaman. kakananna moda, magghi la ngajhakgha sapolo oreng ta' kera bangkrut. bisa melle jhuko' Kakap Tono se okoranna bisa eyokor maso essena essa'. Otaba ajam pangghang se moda. Mon andi' rejhekke abak bannya' bisa nyambi ca-kanca ban lowangnga ta' kera ma misken. Asela kennenganna nyaman, arghana kakanan moda, perna, bisa to-fotowan polana esadiyaaghi kennengngan to-fotowan. Keng kodhu antri polana kadhang oreng bhu'-tarebbhu' se afotowa.


Kennengan Wisata Kampong Blekok, bede e dhisa Klatakan, Situbondo. Kennenganna begh masok ka dalem. Jhauh mun dari pengghir jhalan raja. Mun dari gapura e ade`na jhalan degghi` bede tolesan "Wisata Kampong Blekok", tape gi` jhauh kera-kera sakilo meter ajhalan soko. Mun nompa` montor kodhu parkir e ade`, tape mun sapeda motor gi` bisa e lebati soalla lebat bengkona oreng. Pertama parkir ghellu e parkir montor semma`na gapura, mare ruwa majer karcis parkir ben karcis masok, marena majer bhuru ka Kampong Blekokna se bede e deje begh paddhu. Edissa` bede macemma mano` aeng enga` blekok, kuntul, ben laenna etambeh hutan bakau.


Sakabbhinna aghama andi' adhat otaba lalampa'an se eparenta otaba aropaaghi ajharan dari aghama otaba ghi' nyangke' maso aghamana. Sanajjan Kresten bada pan-barampan macem, Kresten Katolik andi' cara hosos. Ummat Kresten e sakabbhinna dhunnya bhakal arajaaghi Are Raja Paskah, biyasana neng are Minggu tartanto. Badana are parajaan Paskah esebbhut Tri Are Socce. Dalem Liturgi Gereja Katolik, Tri Are Socce eyawwali kalaban misa petang e are Kemmis Pote, ban konco'en e lalampa'an Malem Paskah, ban mare otaba etotop neng ibada sorop Minggu Paskah. Saabitdha tello are socce Paskah reya, gereja ngarjai misteri paleng raja karja panebbhusan nespa, wafat, ban odi' polena Yesus dari kamateyan samarena esalep e pangpang salep.


Sayuren engak bayem, brokoli, ben kembang kol jiah sala settong sayuren se bisa mesehat dek kah beden. Mun terro andik beden sehat kodhu benyak ngakan sayur ben buwe. Ken mun kocaeng dokter, oreng se andik penyaket asem urat lok olle ngakan sayuran seengak jiah. Polanah bayem, kol, brokoli jiah andik kandungan se e nyamaaghi purin. Mun oreng se andik sakek asam urat e saranaghi lok olle ngakan jiah. Seongghunah kabbhi kakanan jiah andik manfaatah beng-sebeng, ken mun lok bi-telebbi sengakan. Mun bi-telebbi se asallah becek pas deddhi lok beccek. Deddhi, selanjengah ngakan kelaben porsi sesuai lok juk-telanjuk magghi ngakanah apabeih tetep olle manfaat dek beden.


Lambek teppak kennek sereng amaen lompat otabe loncak taleh, lompat taleh riyah bedeh settong sampek duek oreng se ngelompaten taleh se eontalagih. Lambek mon lompat taleh riyah, talenah egebey deri gelleng karet se esambungagih deger lanjeng. Mon setiyah le bennyak oreng ajhuwel lompat taleng se langsung deddhih. Lompat taleh riyah bisa emaenagih kedibik'en, otabe tellok oreng. Mon seng tellok oreng riyah bedeh duek oreng se nengghuk ujung talenah sambi ngontalagih talenah, ben settong oreng se aloncak.Loncak taleh mon elakoneh ben kancah, polanah mon le kalah pas gentean bik kancah laennah.  Olahraga ngeloncak'en taleh riyah bisa nembah teggih bhedhen, nyehatagih dek jantung ben bissa meraddhin kolek.


Bedeh oreng mon sossa atenah otabe mon senneng atenah pas nyeretaagih neng buku diarynah. Noles buku diary riyah bennyak elakone oreng gebey ngelangagih rassa stress. Noles diary riyah nyeretaagih dek buku apa se erassaen dibik. Noles riyah selaen ngelateh otot tanang bisa medemmang dek pekkeran. Tapeh noles riyah kodhu ebiasaagih, molaen nentoagih bektoh gebey noles jek loppaen mon noles diary berrik tanggel areh apah nolessah. Makle lebur gunaagih bulpen se bernanah tinta cem-macem. Mon noles diary neng buku riyah kodhu  ngilangagih rassah negatif jubek. Berrik gember makle essenah diary lebur ejelling. Noles buku diary riyah bisa ngebey oreng lebbi kennal dek bhedhenna dibik, bisa ajegeh dek emosi ben gebey tedung lebbi nyenyak.


Ta’ enga’ nyamana, jhajhan se bada neng  Makassar reya ta’ ekaghabay dari korma. Ghun anyama jhajhan otaba kue korma. Jhajhan jiya koca’en, nyatana ekaghabay dari susu karamel. Susu se abarna soklat jiya dhaddhi para’ pada’a bi’ korma dhingla epabungkol abak loncong. Marena jiya, jhajhan jiya etaburi kacang neng attassa. Mon ejhelling lakar senga’ korma ongghu. Polana barnana pada bi’ korma. Soklat. Keng ghun etambai kacang. Jhajhan korma otaba kue korma reya bisa ebelli neng Makassar. Tape jhajhan reya mon ghun ejhuwal neng Makassar padana keya ta’ ekennal bannya’ oreng. Kodhu ejhuwal ka jhauna keya. Pola neng Mekka bada tayya. Jha’ reng Mekka reya se andi’ bhungkana korma, se lakar ekennal bannya’ oreng. Masa’ pas ta’ melo pes-nampessa keya maske ta’ ekaghabay dari korma. Sapa tao bannya’ hasella keya, salaen ngennalaghi jhajhan se bada neng Makassar.


Engko' perna olahraga da'-speda'an neng jhalan roma sampe' ka dajana roma. Tape sepedana olle ngenjham. Mare ekerja sampe' ghan masake', engko' nambu na'-kana' kene'. Na'-kana' bine' se etambu engko' jiya nanges. Pojhurra tada' loka se sara. Engko' tareppa'en jiya lakar ghita' pate sekken nompa' sepeda. Keng ajhar bangal bhai jiya. Manglowa jha' engko' areya la mare ekoca' li-bali bi' tang emma' marghana ghita' sekken asepeda'an. Engko' ngoca' ka emma', neng barta engko' ding-ngeding jha' mon nompa' sepeda ros-terrosan areya bisa mategghi ka bhadhan. Engko' terro andi'a bhadhan tegghi ma'le bisa dhaddhi pemaen ebbal se soghi ban se ekennal bannya' oreng.


Areh tellasen agung engghi paneka areh se rajeh bhagi ommat aghama islam amargha la ampon mennang dhari se apasah sa bhulan abiddeh. Kabedeen tellasen agung ka'dhinto masemmak ka sadhajana kalangan. Lastarennah se bhulan pol sadhajana ommat eslam jareya apasah bhaktonnah bisa ngarae kamnenagan sareng ara seporah ka sadhajana sanak kaloarga tor cakancah sadhaja. manabi la ampon Tellasen Agung jareya sadhajana e haramaghin apasah, aneka la ampon bedeh katantoannah dhalam qur'an tor hadis. Mela dhari ka'dhinto sadhajana ommat muslim jareya patot asookor melanna Allah SWT la ampon amerrik katantoan se masok ka dhalam akkallah manossah tor sadhajana ommat saenggha badha kabermanfaad ka sadhajan ummat.


Kelenteng reya sebbhudhan umum kaangghuy kennengngan ibada se abhanghon arsitektur Tionghoa, ban sebbhudhan reya coma ekennal e polo Jawa (Jhaba), ta' ekennal e wilayah laen neng Indonesia, akadhi conto e Sumatra reng-oreng nyebbhut bio; e Sumatra Temur oreng nyebbhut am ban magharsare ejiye kadhang nyebbhut pekong otaba bio; e Kalimantan mon oreng Hakka nyebbhut kelenteng kalaban sebbhudhan thai Pakkung, pakkung miau otaba shinmiau. Tape kalaban bakto se terros ajhalan, sebbhudhan ‘kelenteng’ dhaddhi umum ban molae malebar panyebbhudhanna. Kelenteng mongghu magharsare Tionghoa ta' coma aghandhu' arte kaangghuy kennengngan ibada mlolo. Salaen Gong-guan (Kongkuan), kelenteng andi' mamfaat se ce' rajana dalem kaodi'an ghalimpo' oreng Tionghoa  e jhaman lamba' se la lebat.


Senam Lansia ye riya olahraga enteng se pera` eghebey oreng tua, biasana omor 60 taon. Polana ye la tao mun oreng tua otabe begh sepoh ruwa la rawan panyake`, mangkana ye bhutoh olahraga salah settongnga senam. Senam riya enteng, gerakanna biasa ben lambat, panengnga tolangnga la ta` bisa mun ce` santakna enga` nak kanak ngode. Pokok la kaluar pello ben gerak se enteng tape ma nyaman ye la cokop. Sayangnga senam lansia riya se mabede gi` e Puskesmas, ta` kabbhi reng tua e dhisa otabe kota norok kakabbhi. Biasana Puskesmas mabede saminggu sakale pas eberri` minuman bi` kakanan. Biasana kiya senam riya ghu lagghu jham 06.00 la e mulai.


E mosem cellep, biasanah reng-oreng senneng melleh ghu'-ghenggu' se nga' anga' contonah ring-ghurinh. Ring-ghuring mungkin tamasok kakanan se ta' pernah seppeh peminat. Rassanah se nikmat ben bentuk en se renyah aghebey hampir sakabbhinah oreng senneng ka kakanan riyah. Tapeh parloh ekataoeh je' ghuringan riyah badha resikonah mon ekakan ghut-seghhut. Faktanah, oreng ajhuel ghuringan ngangguy minnya' kwalitas rende polanah argenah ghuringan riyah mode. Kadeng se ajuel aguna'aghi minnya'en ghebey aghuring kakanan riyah li-belien. Hal riyah tantonah jelas bahaya ghebey bheden kita polanah ngandung radikal bebas.Salaen jiyah, ghuringan ngandung bennya' lemmak polanah ghuringan e campor so teppong se e ghuring. Hal riyah bisah nyebebaghi panyaket kolesterol.


Kaula toman e dhabu aghin sareng ramah. Kaula ngolok ramah sareng aba ghi. Nah aba neka adhabu manabi kita neka daddhi potrennah kodhu pa bejeng sholat ban ngalaksanaaghin sonnat tah ban kawajibannah jareya. Insyaallah bannyak kaberkaan neng dhalemmah. Manabi dhabunnah aba pole acaca, jhek sampek ningghalaghin du rokaatn bhejeng dhuha sebab paneka pamokkak rejekeh dhalam ka saarennah sampeyan. Pokok la ngarep bein ka Allah benne ka salaennah. Aba neka ngajharin se sae malolo. Ban arennah mesteh adhabu kadhinapah carannah anak ka'dhinto bisa bhejeng ban lok adhinggal ka se nyamannah sholat. Kagiadhan re saaere kaula ghi pokok ibadanah pabejeng jaruah, napah pole kulah binek ban bhakkal daddhi gurunnah nak potoh.


Serah se lok onenga Chef Juna. Salah orengah ghenteng makeh semmoh nyengnget , taape manabi dhabunnah oreng se lok nyengnget keng nget menyengnget. Daddhi chef terkenal ban la andhik usaha se bannyak cabangah. Ghaduwan jiwa se perfeksionis ban ghandengannah sareng chef Arnold neka se ghantneg jughan ban reng cenah. Ghanteng, tengghi rajeh berwibawa, ban pole ghaduwan pengalaman se oke dhalem bidang amassak. Dhaddhi juri jughan neng acara massak sateyap taonnah saenggha kadhiponapah lok terkenallah. Serah se lok sennengah ka Chef Juna. Se ghaduwan senyoman manes roh. Sampe' badha kan peserta Master Chef se terro ka aruah. Jha' leh ghanteng jago amassak.


Sabulen e dentos, tyo tak ghellem andik mobil listrik. Sittong areh tio taoh mon bedeh perusahaan cenah se ghebey sepeda listrik ben sapede motor listrik. Tio pas nyareh info argenah areh ruah kiyah. Samarenah nemmoh kabbhi, argeh ben se ajhuel, tio pas coba ngontak ka se ajhuel ghebey a nyatanyah ben ngonggok langsung bherengah engak apah. Tio pas tongbitongan tabunagn sabelun mangkat ka toko se ajhuel sepeda listrik riyah. Samarenah apangrasaan pessenah cokop tio pas mangkat moso adeknah ghebey melleh sepeda listrik kiyah. Sadhepaknah ka toko, tio nyongok ben cocok moso sapedanah. Tio pas langsung melleh ben ngibeh mole sapeda listrik sittong ghebey e angghuy re-saareh.


Acara neng TV riyah setiyah parak bedeh kabbhi neng internet ben youtube se bisa etegguh deri HP, Mangkanah jheman setiayh riyah bisa ekocak mon TV riyah korang eminaten ben oreng sajjhen bennyak'en HP. Polanah oreng amaen HP riyah bisa kederuy margenah kennek ben rengkes ben kabbhi bisa esareh lebet HP riyah sampek dek acara TV kabbhi. Apapole berita malah lebbih cepet neng HP deripada siaran neng TV.  Meskeh maken korang oreng se gellem nonton TV tapeh mon emba-emba se lok pateh taoh dek HP riyah, TV tetep deddhi hibureng nomor settong. Apapole se emba matanah le rabun otabe trahom  lok pateh jellas negguh, ajelling TV jiyah solusi polanah layarah rajeh.


Maske engko' ta' ebaghi maen ebbal, engko' ghi' pagghun maksa amaen ebbal. Parkarana engko' senneng mon amaen ebbal. Salaen acebbhung neng tase' bhan ghu-lagghu, engko' mon baktona dateng dari sakola'an, ra-kera dapa' ka pokol settong. Engko' mangkat alari kadhibi' ka dajana roma. Engko' ngangghuy sepatu bakto jiya polana jhalanna jhem-tajhem. Darina terrona maena ebbal engko' ngalakone apa se ca'en engko' bhaghus. Acebbhung bi' alari jiya, padana engko' alate fisik ma'le ta' ceppet lesso dhing amaen ebbal. Dari jiya, dhing bada lomba bal-ebbalan, engko' segghut epadhaddhi oreng se amaen kaada'. Sampe' tada' baktona engko' epamaen bi' oreng se alate engko' neng bal-ebbalan se ekoca' club.


Lambhek bedeh se nyamanah kamera polaroid. Kamera riyah memungkinkan oreng se afoto bisah langsung andik hasel fotonah tak abit dheri a foto. Mon kamera foto biasah, oreng ambhu pamasok file film fotonah ka pencucian ben pencetakan foto pas ghik nantos sekian abit ghebey olle hasel fotonah. Laen mon andik kamre apolaroit riyah. Foto bisah langsung e tegghun ben e cetak. Ning jheman kabhi oreng andik kamera digital engak satiyah, kamera engak polaroid riah hits pole ben viral pole. Polanah nak-kanak jheman satiyah tak toman ben rang-rang negguh hasel foto se bedeh bentuk fisiknya. Kabenyaan kan hasellah langsung digital ben jarang e cetak soallah tak pateh praktis.


tokoh adhat engghi ka'dhinto oreng se ghaduwan jhabatan adhat e dhalem settong tatanan masyarakat adhat e dhalem settong wilayah. Manabi dhari jenissah paneka badha kepala suku, kepalah adhat, jur konceh, aktivis budhaja, kalaban seneman budhaja. Manabi tokoh adhat ka'dhinto biasannah mempen settong acarah budhaja otabah upacara adhat se badha neng wilayah kasebbhut. Ban badhannah tokoh adhat ka'dhinto e laksana aghin biasannah secara ron temoron otabah e dhasaraghin sareng kasepakadhan musyawarah ban mufakattah masyarakat adhat ka'dhinto. Manabi ngangka' tokoh adhat jareya bisa dhari luar wilayah kasebbhut, namong parlo e peratenaghin biasannah kodhu badha upacara adhat tartanto ban ngajhalane kalakoan se badha neng dhisa adhat kasebbhut.


Teppak tellasen Topa' kaula sareng kaloargha kaula neka pati heboh se terro ngarayaaghinnah tellasen jareya. tellasen topa' engghi ka'dhinto tellasen pettong areh san la marennah tellasen aghung. Sabelummah tellasen ghi apokpak ruah se amassa'ah. Ebhu biasannah la ampon nyiapaghin palappa jaruah jhau dhari semangken. Manabi neng roma teppak gulagguna jareya a yap siyap motong ajhem ban merseen bhabhat ruah. Nak kanak se alakoh ajhem, ebhu se alakoh lappannah. Kulah jughan nyiabhin nglotek tellor se ampon e massa'. San lem malammah jughan ngebey ghar aghar . Pokok manabi telasen topa' se paleng penteng nekah ghi Topa' Ladeh se whajib e massa'en.


Ngalamen karoghien bhakto ngajhalane bisnis lakaran maghabay lok nyaman ruah, sebab aneka sala settong hambedhen se eka'dhimmah oreng nyelenin manabi daddhi pangosaha. Oreng se biasannah jaruah lakar la kabiasaannah neka lok ghellem maju ka adha' maste ambhu neng neng bhein. Manabi sampeyan la ngalamen karoghien, sobhung carah se bisa ma ontong kacoale ekhlas ban sadhajana neka bisa narema melanah hal jareah lok kengeng kita lajjhuin pole. Malar dhari paneka, pan saponapan oreng se bisa naremah ban bengal teppak daddhi pabisnis neka lakaran mentallah kodhu koat jha' sampe' nga nyemenyeh ban en maenan sebab bisa ngaroghi'in sampeyan manabi ngalakone lok ekhlas.


Samarenah mecco tanang kanan ben kiri, pas macco ujung obuk sakunik sampe tello kaleh pas lanjut ka macco kopeng kanan ben kiri tello kaleh kiyah. Samarenah macco kopeng pas macco soskoh dheri ujung jari sampek mata kakai. Kabhi e lakonih sampek tello kaleh. Samarenah a wudhuh pas macah doa wuduh pas bisah masok masjid otabeh musholla ghebey abhejeng. Pasteaghi kiyah mon kalambih se eanghuy riyah la socceh dheri najis. Mon klambhinah najis, koduh aghenteh klambih se bherse ben sooceh. Samarenah masok masjid bisah bhejeng sunnah masok masjid ghellun duwek rokaat sabelun tojuk. PAs bisa e lanjut aghi bhejeng wejib se lema bektoh ruah.


Oreng alakoh neng kantor riyah otabe perusahaan swasta biasanah reh-searenah pasteh sibuk ben padet jadwallah, molaen deri nyeleseyagih tugas kantor ben norok rapat ben laennah. Tak jarang kadheng gebey ngakan bein lok sempet teppak'en bektoh isitirahat polanah bennyak'en tugas ben bektoh istirahat se diddhik. Apapole mon neng kantor jiyah lok andik kantin dibik se ajhuwel kakanan otabe jeuh deri berung, pasteh kadheng tambah males se ngakannah polanah gik entar ke luar. Tapeh melle kakanan meloloh riyah selaen pasteh tobuk dek rassanah jughen mekeluar pesse bennyak, deddhi bedeh settong cara gebey ngehemat pesse. Caranah bisa sangoh nasek ben jhukok bekal deri roma otabe kosannah. Bekal riyah tak perloh kakanan se repot massak'en, cokop sangoh kakanan nyaman ben sehat.


Mon kake noro' lomba aberka', se kodhu kake siapaghi salaen mental areya kake kodhu tao ghallu ka lapangan se eyangghuy. Seteya polana ta' pada ban lamba'. Ta' mon lamba' lomba ta' bannya' parenta ban atoran. Kake seteya kodhu seapaghi sepatu ghabay aberka'. Ta' bisa lakar mon kake ta' ngangghuy sepatu dhing lapangenna bannya' beddhi kasarra. Maske dari rebbha, cora' pagghun ta' nyaman keya. Polana lecen. Neng bannya' lomba aberka', atoran jiya bannya' eyangghuy. Keng bannya' lakar na'-kana' se dhing ngangghuy sepatu ta' nyaman aberka'. Aberka' rowa kantana berra' bi' sepatu. Ta' essa ban ta' egharassa santa'en alari dhing sepatuan neng lomba jiya.


Manabi hobi lakar la mlarat ghabay makeuaghi, napah pole hobi nengale film. Kabiasaan nengale film ternyata ghaduwan manfaat. Salah settongah kita mampu ajher dhari sateap kejadian. Bannyak artis artis rajeh otabah oreng oreng sukses neka bisa daddhi sukses amargha nengale film ban ajher dhari careta film Paneka. Manabi kulah hobinnah mecah otabah Maos buku. Bannyak buku se kaula becah entah neka koran, novel, dongeng, inspirasi otaba motivasi ban laenna epon. Kaula jughan terro nyoba' noles dik diddhik dhari pengalaman mecah buku ka'dhinto. Kulah ampon la kennal sareng penulis se bisa ngara aghin kadhinapah panolesan se sae neka. Ternyata noles buku Lok segampang jariya, parlo teknik sopaja buku neka ghaduwan malna teppak e becah sareng Reng Laen.


Lok nyana ghi manabi bedeh oreng se ampon sekarat neka ban sampek sobhung omorrah teppak a dha' sepeda'an neka lajuh e ghibeh masakek ghu taonnah neka jantungan. Hal neka tantonnah maghabay rassah takok ka reng oreng nyangghunnah ragara a sepedaan maloloh, padahal lok nanto jaruah jha' aneka sebabbah amargha asepeda'an. Melanah bedeh reng oreng neka se bhejeng sarah manabi a pede namong ghutaonnah jareya lok ajhaga kasehaden laennah akadhi kakanannah, akadhi pola tedhungah ban sadhajana lok e peraten aghin. Saenggha ngalakone a pede epon ghi percoman bhein sebab sampeyan lok toman ajhaga se laennah ban dhen bedhen ghellun manorot kulah lebbhi tepaddeh.


Maskeh jhemoh la e kenal masyarakat benyak bisah aberrik manfaat dhet bheden, mon bede penelitian dheri lembaga se bhegus masyarakat bhekal lebbi partajeh pole. Selain jeriyah, mon bede penelitiannah, bisah e sareh pole potensi mafaat se lain. Sala sittong se lakoh ghebey penelitian soal jhemoh ariyah nyamanah Biofarmaka. Biofarmaka riyah bedhe e bhebe Institut Pertanian Bogor. Jhemoh se selama riyah a corak jadul ben tak menarik, bisa e kemas dhedhi engak minuman kekinian se ghempang e taremah nak-kanak ngodeh. Maso kemasan se bhegus kiyah bisah ghebey kualitas jhemon lebbi bhegus ben terjamin essenah. Mon kemasan la bhegus, ghempang ben efektif mon e pasarraghinah dhek seluruh Indoensia.


Selaen hobi larang, bede kiyan hobi se mode. Andik hobi riyah lakar en-laen dhe'oreng, bedhe se larang ben se mode. Tapeh apaan bhein ruah, mon hobi dhedih masenneng ka ateh ben pessenah mendukung ye tak masalah. Areh libor biasanah oreng dhujen alakoh hobinah. Hobi mode riyah engak bersepeda otabeh macah buku otabeh berkebun. Engak hobi macah buku, mon tak kellar se melleah buku dhibik,bisah sarah nginjhem ka perpustakaan otabeh ka kancah. Tak parloh pesse benyak ghebey alakonih hobi de-mode engak riyah. Mon ghik lesson otabeh bhusen dhek sittong hobi kareng ambu sakejhek otabeh a ghenteh hobi se laen engak ngedingaghi audiobook otabeh podcast.


Tio berik negguh berita soal mobil listrik se dheri SMK ruah. Samarenah negguh tio pas acaretah ka kancanah, mon dhedih ongghuen bede mobil listrik, tio melleah sittong. Tio ngocak mon melleah riyah polanah tak pateh senneng ka kendaraan se angghuy bensin satiyah polanah benyak ngaselaghi gas karbon se tak bhegus geheby lingkungan. Tio lakar aktifis lingkungan. NIng romanah tio andik sapeda motor tapeh rang-rang eangghuy, dhelem kegiatan re-saareh, Tio lebbi benyak a jhelen sokoh otabeh nompak kendaraan umum, Mon la terpaksa koduh nompak kendaraan tio bhekal coba nompak sapedah ghellun pas mon la tak bisa angghuy sapeda ben kendaraan umum, dhibudinah angguy sapeda motor kiyan.


Es Italia Ragusa ajiyah es krim jadul se ejhuel ning Jl. Veteran Jakarta Pusat. Es krim ariyah oca'en es krim legendaris. Polanah la bede deri jaman 1932. Se andik nyamanah Ragusa. Satiyah es italia ragusa, terkenal pole. Polanah benyak se ghebey ulasan ning medsos engak Tiktok ben Instagram. Es ariyah arghenah bede ning kisaran 20 eboh sampek 40 an ebuh. Se paleng favorit aruah es krim spagety. Es krim spagety senyatanah yeh es krim kiyan, tapeh bentuk en engak mie se jhenglancjeng ruang. E sajiaghi ning dos alas platik. Es spagety riyah eberiik tambeen kacang alos, jelly sakunik ben susu coklat. Polanah ariyah es ghebeyen dhibik, dhedhi gempang ben cek ceppetdhe se cair.


Setianah lemper jiah bennyak macemmah. Bedeh lemper biasa ben bedeh kiah se ghik e panggheng, dheddhih lemper panggheng. Lemper panggheng lok maloloh lebbi nyaman deri lemper biasa. Polanah lemper biasa teksturreh ghik lebbi lembuk. Lemper panggheng lok berarti gherre, tapeh kadheng beddhekkeh gheng-pangghengan ngebey lemperrah ghering luarrah. Delemmah pagghun lembuk. Ghebey reng-oreng se lebur tekstur ghering e luar lembuk e delem, lemper panggheng riah bisa cocok. Tapeh saongghunah lemper biasa bik tekstur se biasanah ruah lebbi cocok bik kabbhi jhile. Rassah ben tekstur se kadik ruah lebbi familier dek reng-oreng. Dheddhih make proses ngebeyyeh lemper panggheng lebbi sossa, ghilok tentu dheddhih macem se paleng nyaman.


Ghebey oreng tuah se alakoh, matadek bektoh ghebey ngalakoni se e kasenneng otabe me time biasanah abek mlarat. Selaen depak roma ghik bede kelakoan roma, biasanah mon la mole alakoh depak romah riyah la lessoh sarah. Dhedi oreng tuah se produktif lakar bhegus, tapeh jhek sampek apangrasah stres polanah klakoan tak lem mareh ben tadek marenah. Penteng ghebey luangaghi bektoh tekkah lema belles menut ben areh ghebey ngelakonih apah se ekasenneng. Misallah senneng main gitar, ye sempataghi amain gitar, otabe senneng berkebun ye sempat aghi ning areh libur sabtoh minggu ghebey berkebung tekkah sakejhe'. Aberrik bektoh ghebey me time ariyah padeh moso aberik bektoh ghebey istirahat.


Pop es, nginuman se cokop esennenge kabbhi kalangan. Pop es riye riya minuman se aslina dari bubuk susu se e berri` aromah wa` buwa`an. Edimma-dimma utamana mun edhisa`an mun bede acara hajatan maste bede bhai oreng mukka lapak ajhual pop es. Pos es riya minuman kemasan bhundhuan se bannya` macem rassana. Bede stroberi, melon, coklat ben laenna pole.Pop es riya ajhual paleng larang ye Rp 3.000,00 la ben ghellasan. Bisa e jus, ekocok e campor es otabe esedhu eberri` aeng anga`. Bede senambei pop es ben susu kental manis, agar-agar otabe jeli. Ruwa lah regghena ye Rp 3.000,00. Mode kan?


Manabi oreng se ghaduwan osaha neka pstena bhakal ngalamen karogien ban ajyah lakaran resikonnah. Sebab oreng se andhi' osaha neka lakaran oreng se eka'dhimmah ghaduwan mental se sae ban dhalem kabadha'annah jyah lakran la e paghampang sadhaja kalakoannah. Lok kerah sadhajana bisa car lanchar kadhing jyah, paste bedeh se nyamannah roghi namong lok e ketarah pastennah. Sadhajana lakar butoh ongghu parjuangan ban tak pang ghampang akadhi melek tanang bisaos. oreng se biasannah jyah lakaran ghaduwan mental awel juwel kodhu ghaduwan mental bengal ban lok parlo takok manabi rogi. Koncinnahh manabi kulah ghi pa ekhlas ban abelih ka keadaan parjuangan pole saterrossah.


Sabellunna bannya' ulama se terkenal kalaban caramana engko' segghut ngedingaghi caramana KH. Zainuddin. MZ se ta' nobughi. Sala settong caramana iya areya odi' kodhu nendha tokang parker. Tokang parker magghi bannya'sapeda motor ban montorra tape ta' sombong ban angga' sakale. Sanajjan pas tada' sakale montor maso sapeda motorra tokang parker ta' sossa ban ta' dhraka otaba abhuruk sangka da' ka se Kobasa. Loco lakar caramana keng maso' akal. Bannya' oreng terro soghiya tape bakto la soghi ta' asokkor ban bakto mesken lako abhuruk sangka da' takdirra se Kobasa. Mangkana maso KH. Zainudin. MZ tokang parker eghabay conto otaba kaca kebbhang kaangghuy kaodi'an se terro nyamana otaba terro soghiya. Mangkana kita reya mon eparengi soghi jha' kaloppae abhanto oreng laen ban mon ta' andi' jha' loppa asokkor polana rejhekke reya banni ghun arta ban kasoghiyan.


Ajharan aghama se paleng kaula enga' ka'dhinto ban e lakoneh sampek samangken nekabiridhen lastarennah a bhejeng. lmba' teppak a madrasah jareya sareg ustadzah e ajharin carannah abhiridhan lastarennah a bhejeng. Caraannah neka, san lastarennah a bhejeng pas maos duweh istghfar 3 kaleh, lajuh maos shalawat nariyeh 11 kaleh, lajuh mecah lailahillallahu wahdahu lasyarikalak... aneka sekalean teros macah allohumma ajjirna minannar 3 kaleh, lajuh mecah ayat korse 3 kaleh, Al fatihah sareng triqul neka sekaleean, pas a birit subhannallah alhamdulillah lailahaillallah allahuakbar neka masing-masing tello kaleh lajuh totop sareng dua' ban totop pole sareng sholawat ban al fatihah. Jha' kalep sareng duwah sapu jagat deh ghi.


bannyak sarah lakar parjuangan manabi kita neka la ampon ngalamen karoghien se cokop sarah. Pan apah neka lakar la kodhu bedeh niat dhari dhalem ateh, saenggha hal neka tantonnah bisa daddhi hal se paleng areggha ban kita bisa ajhar dhari pangalaman ka'dhinto. Toman kulah taon 2020 paneka lakaran teppak som osommah korona se eka'dhimmah kulah rassannah jyah lakaran terro mateah tretan lok bisa pa apah sama sekaleh. Tapeh ontongah jyah bedeh tang tretan se salaloh a dhukung kulah kadhinapah carannah sopajha bisa olle ontong lok roghi maloloh. Kulah keng cokop osaha bhein ban karogian neka ampon kulah ekhlasen bisaos, namong malar dhari paneka rejekkeh padeh adhetengan. Pook intinnah kita kodhu ekhlas narema sadhajana jyah.


Sakeng derih benyak berung ngakan se ekocak siap saji sampe mededdhi aghi benyak oreng ketomanan ngakan kakanan kom jiah. Bedeh caranah mun terro ambuah se ketomanan ngakan kakanan cepat saji. Caranah, settong reng-sereng amassak neng roma. Kedue, betesin keluarrah pesse kaangguy meleh kakanan neng luar. Ketello, sedia aghi neng roma jejen nik-ennik sesehat kaangguy ngorangin ketomanan ngakan se lok sehat. Keempa, jhek ketomanin nyabek kakanan instan neng delem roma. Kelema, pasang niat se kuat mun la lok ngakanan kakanan se lok sehat. Niat se kuat mededdhi aghi abek bisa lok ketomanan ngakan kakanan se lok sehat. Toreh tan-teretan, ngakan kakanan sesehat.


Mun teppak ngakan neng restoran otabeh e berung nasek, sereng atemmoh bik oreng se lok metadek kakanannah. Biasanah kakanan se lok adek jiah bik se andik berung ebueng berieh. Mun e ker-pekker kakanan jiah mededhi aghi sampah kakanan. Bedeh se ngamataghi mun Indonesia riah dedhi negereh se paleng benyak mueng kakanan caepon The Economist Intelligence Unit taon 2006. Sakeng derih benyak-eng kakanan seebueng bisa mededdhi aghi gunungan sampa kakanan ben bisa merosak dek ka lam-alaman. Sekadintok, dek tan-teretan se ngakan neng restoran, berung nasek, otabeh e dimma-ah beih mun ngakan petadek kakanannah. Mun mesen jhek nyak-benyak male adhe lok mubadzir.


Ngajhek nak-kanak liburen andik benyak manfaat. Sala sittongah ma semmak ka anak ben agheney nak-kanak senneng. Maluang bhekto ghebey anak, otamanah oreng tuah se ghik andik anak omor e bebe lema taon, lakar e wajib agji ghebey amain so anak paleng sakunik lema belles menit fokus ghun ka anak. Ariyah ghebey ikatan oreng tuah ben anak dhedhi bhegus. Mon anak la partajeh ka reng tuah biasanah anak rang-rang senangisseh ben toro ocak ka reng tuah. Ngajhek nak-kanak liburen kiyah bisa bhentoh stimulasi tumbuh kembang nak-kanak se ghik omor e bebe tello taon. Misal amain ning taman otabeh pantai bisah aberrik kasempadhen ghebey nak-kanak eksplor lingkungan se ning seddhi'en.


Laptop gebey anak sekolah ben oreng kantor setiyah le parak deddhieh kebutohan pokok se kondhu andik bik-dibik edeng. Polanah neng laptop riyah bisa gebey ngetik word, excel, ben power point. Margenah bedeh jiyah laptop pas gebey ngerjaagih tugas neng kantor otabe sekola, polanah setiyah rang-rang oreng noles pole dek kertas ngangghuy bulpen. Bennyak'en oreng se butoh dek laptop riyah pas aherrah bennyak perusahaan se produksi laptop riyah bik cem-macem merk. Laptop kiyah argenah bisa ekocak semmoh larang, apapole se kualitassah genteng ben keluaran anyar pasteh larangah. Sajjhen bennyak'en kelakoan manossah jughan aherrah bentuk'en laptop setiyah tambah kennek ben demmang makle praktis mon egibeh.


Mon preien, entar dek Perpustakaan Nasional otabeh Perpusnas neng Jakarta ajiah peleyan teppak. Perpustakaan riah sala sittong perpustakaan paleng rajeh se-Indonesia ben andik koleksi buku ben sombher informasi se lengkap ben berkualitas. Perpusnas nyediaaghi fasilitas se memadai ghebey mecah, ajher, ben nyareh informasi, akadik ruang mecah, ruang perpustakaan digital, ben fasilitas internet. Selaen jiah Perpusnas kiah andik program-program edukatif ben kegiatan-kegiatan se amanfaat akadik kelas mecah, diskusi buku, ben pameran buku, Selanjutteh Perpusnas kiah dheddhih kennengan se paleng teppak mon terro nyareah informasi sejarah ben budaya Indonesia, polanah andik koleksi se soghi bik catetan sejarah ben budaya. Deteng dek Perpusnas bisa ningkataghi minat mecah ben literasi, tebhenah bisa namba pengetahuan ben wawasan.


Sapa se ta` kenal bi` sushi. Kakanan se asalla dari Jepang, tape la abit bannya` neng Indonesia. Olahan nase` lembu` se e campor bi` telor, jhuko` setengah mateng ben dhang sakadhang etambei temon matta pas ebhundhu` ben "nori" alias rumput laut kerreng se bentukna enga` kertas. Khassa masa`an Jepang pajhet angghuy bahan se satengnga matta. Rassana sushi riya mun se asli e Jepang ye ruwa begh celo` panengnga etambei cokka bharras, buja bi` ghula. Neng Indonesia ta` pate paju mun nase` bede rasa cokkana, mangkana e papade bi` jhilena reng Indonesia se senneng seddha`. Sushi neng Indonesia bede se pera` angghuy telor dadar, etambei sosis, ben jhuko`na mateng, soalla reng Indonesia ta` pate dhujan bi` kakanan se ta` massa`.


Biasannah lamba' kulah jareya manabi neng sekolaan Madrasah e pakon soro ngafalaghin sholat neng dhalem Al quran ban sampe' samangken alhamdulillah tembus hafal 3 jus al quran. Nah dhlam metode ngafalaghin al quran jareya bannyak carannah. KUlah ngafalaghin quran jareya metode jari. deddhi kita jareya ngafalaghin quran bhi' grigi' saenggha bisa afal nomer kalaban posisi sorat. Metodennah engghi jareya, sampeyan kodhu afalaghi settong sorat se e eka'dhimmah sambih noddhu' posisi ruas jari sampeyan akadhi aberet manabi lastarennah sholat jaruah. Manabi la afal, lanjut dha' posisi se nomer duwa' ban saterrossah. Mangken manabi olle tello' ruas olangeh pole sampe' hafal ban enga' kennengannah.


Susu, dhaddhi minuman paleng se e sennengnge oreng Indonesia. Dari survey Jakpat tangghal 14-16 maret 2022 bede 2.372 nyebhutaghi 77% oreng Indonesia ampo nginum susu selama nem bulan terakhir. Susu cem macem modella, bede se e campor ka minuman anyar enga` boba, teh susu, STMJ ben laenna. Susu ye bisa ecampor ghebey bahan kakanan enga` roti, jhajhan ben mari. Salaen ruwa, susu pajhet paleng bannya` e konsumsi ben nak kanak kene` terutama se dalem masa pertumbuhan. Mulai dari bayi, balita ben reng raja ye dhujen ka susu. Rasa se ghurih ben lemak se paleng cocok ka jhilena reng Indonesia. Apapole susu se asli alias murni dari hewan kambing, sapi ben onta tambe nyaman pole.


Selaen jiah bedeh ekskul voli neng tang sekolaan. Engkok lok nrook, tapeh tang alek cek lebureh dek voli. Polanah ajiah norok'en engkok masok dek tang SMA, ajiah lok pakek fafifu langsong adaftar dek klub voli. Tang alek cek bhunganah teppak eng ajiah ajher ben amaen voli bik cah kancanah. Sakeng bhunganah, lok kadik engkok se amaen basket polanah lebur, ajiah ongghuen lebur ben tekun tebhenah ampo mangkat tanding dek man kamman. Selaen bhagus ghebey abek eng dhibik, timmah tang alek kiah nangnge'en pole klub voli neng tang sekolah se le abit lok pateh aktif. Tim voli setiah e kaleburin bik kepala sekolah ben nak kanak kabbhi.


Bhan Jumat, biyasana neng sakola'an ajiya bada sennam. Engko' teppa' ka are jiya biyasana senneng polana sennam areng-bhareng. Sennam areya aghuna ka bhadhan. Bisa masehadhan ka bhadhan. Ban pole terro bhadhanna ta' ghampang ronye', sennam areya la nyaman dhaddhi olahraga re-saarena. Sennam ta' bhuto bannya' biyaya ban ta' kodhu bada bharang berra' laenna. Asennam areya ghun ngangghuy ghulina bhadhan se noro' pato monyena nyanyean. Maske banne neng sakola'an, sennam areya bisa elakone neng dimma'a bhai ban bhareng bi' sapa'a bhai. Sennam areya bisa kadhibi' bisa abhareng. Keng leburan abhareng ma'le bada somangaddha. Mon tareppa'en sennam la kalowar pello, areya artena la bhadhanna normal tada' cala pa-apa. Se patot etanya'aghi areya dhing bada oreng asennam tape ta' kalowar pello sakale.


Sateya bannya` oreng se la ngalle dari pakakas dapor se tradisional ka alat dapor se canggih. Contohna ngangghuy kompor gas otabe ngangghuy kompor listrik. Nyamanna mun kompor listrik otabe gas ye ta` asbabaghi muana oreng bau langes, tangan ta` calemot ben tade` bau andus se kadhang aganggu tatanggha, ben ye lebbih cepet proses massa`na. Tape ye bede lebbih bi` korangnga. Cita rasa se ehasillaghi bharang tradisional ben canggih riya dari segi aroma ben awetta kakanan. Aromana kakanan se eghebey dari bahan tradisional riya lebbih awet ben lebbih nyaman bauna. Endi` bakto panyempenan se lebbih abit ben rasa khas aslina lebih nyenga` e jhile. mangkana reng dhisa`an maseh endi` kompor gas se merk bhagus, tape pagghun endi` pakakas tradisional.


Marenah jiah ajherin karakterrah ghunong jiah ben jalur ngedakinah. Bennyak artikel otabeh konten neng media sosial se ngulas soal jiah. Terus hedeh kiah kodhu nyiapaghi mental ben fisik. Siapaghi mental gehbey ngehadapin kabbhi kemungkinan se kejadien neng alam liar. Bik mental se kuat, pendaki lok ghempang panik teppak ngalamin kendala e tengnga pendakian. Siapaghi fisik kiah. Minimal seminggu seghilok eng ngedaki hedeh le mesteh rution apede akadik joging otabeh se laennah. Tojjhuennah male otot ben organ pernapasannah hedeh lok ngejjhit teppak kodhu neghadapin kondisi ekstra snag ngedaki. Sangat lok e anjuraghi sarah gehbey oreng se andik riwayat penyakek pernapasan ghebey ngedaki ghunong.


Pertama kali negghu` alat masak pas kelas 6 SD, engko` molae ajhar aring ghuring jhuko` se biasa ghebey ngakan. Ye nyamana lambe` odi` gi` ta` pate bede secara ekonomi, tempe ben tahu para` re saare. Sottel, negghu` sottel bhai kodhu teppa`, pas e ajhare bi` tang ebok. Pertama ye alettesan minyak ka tangan ben jhit ngejhit ekenning minyak, jarakna a massak dari bajhan begh jhauh. Nyamana nak kanak kene` ye bhuru ajhar aring ghuring kodhu laten ben latian bhan are. Salaen ruwa, ta` pera` ajhar aghuring, tape ajhar ngocek sambhal. pertama kali cek ngocek sambhal ye kasoh tanganna., maseh ce` berra`na negghu` lek olek. Tape akhirra mun la biasa ye nyaman bhai alalakon dapor ruwa ternyata,


Salaen ketab socceh al quran, dhalam pan saponapan aghama lakar badha ketab socceh laenah. Napah perloh kita ngayaken aghin kabadha'an ketab soceh jareya ? Manabi manorat kulah, daddhi omat islam jareya kita kodhu ngayaken aghin kabadha'an ketab socceh dhari Allah amargha la ampon daddhi sala settong rukun iman. Napah perlo kita ngayakenaghin katello ketab jareya ?. Kita kodhu ngayaken aghin kabadha'an tello kitab jareya sabelum toron nah Al qurman kita ngayakeneh, mabendherrin, ban mercajhaaghin saongghunnah atehjha' kitab jareya kalammah Allah SWT langkong dhari paneka e ghenna'aghin tor e samporna aghin kalabhan badhannah ketab socceh Al qoran jariya se mapon manonton kasampornaan ketab laennah.


Kabadha'an robot neka e attas dunnyah lakar badha ontong ban karogiannah masing-masing. Bisa sampeyan onenge manabi sadhajana e kalakone robot saghala macemmah kalakoan re saarennah manossah bhisa e banto tor badha fungsinnah se bisa a bhanto kalakoannah manossah re saareh. Robot neka manorot kulah la amon sala settong alat se canggih se ampon e ceptaaghin sareng manossah. namong badha kontongan manabi badhanna viral berita teknologi penceptaan robot neka ghaduwan hal positif ban negatif. Samisalah sadhajana e kalakoh sareng robot terus manossannah alakoah apah ? Mangken neka paste bannyak se nagngghur sadhaja. Tape hal se positif ghi kalakoan bisa lebbhi efektif tor rfisien jughan.


Lemes bektoh apasah marghenah adek cairan semasok ke beden delem seareh. Sopajeh seger pole marenah apasah seareh, bektoh abhukah jhek keloppaen nginum Mocari Sweat. Enuman jiah kaangghuy ngenteen aing sebedeh neng delem beden se la tadek margenah apasah searean. E delem enuman Mocari Sweat bedeh se e kocak isotonik. Kandungan jiah sepadeh bik cairen sebedeh neng delem beden menossah. Selaen jiah, enuman sengandung isotonik jiah gempang eserep bik beden polanah andik elektrolit se seimbang. Kelaben enuman selaen, anguk-an enuman Mocari Sweat. Kelaben nginum Mocari Sweat bektoh bhuka lok mededdhi aghi dehidrasi dek beden. Toreh jhek keloppaen a sedia enuman Mocari Sweat e roma.


Panjhennengan la apon oneng bunten, manabi neng Madhure ka'dhinto badha kakanan tradisional asma epon Getthuk. Getthuk engghi ka'dhinto kakanan se dhari bohong, tenggheng otabha pohong manabi ca'en reng jhaba. Cara abadhi Getthuk paneka ampon ghampang. Se pertama sadiaaghi tenggheng, ghula paser, ghula mera, ban nyior parot. Cara pertamah engghi ka'dhinto, kellah thenggeng neka sampe' massak krang lebbhi 30 menetan. lastarenah e kellah ban tenggheng ka'dhinto ampon lecak, lajhu kocek sarang cek kocek pada umummah, male semmoh alos dha' neka. Lastarennah e kocek lajuh penneng sampek semmoh cellep. Lastarennah nekah taburaghin gula pasar lajhu geluy sampe' ratah. Sajhi aghin ka pereng raddhin lajhu e berriaghin parottah nyior otaba pasta gule merra ka'dhinto. Neka kakanan tradisional se ampon langka ban rassannah joss.


Ja' mon ejhelling lakar katon ghampang dhing ajhelling tokang poto amoto oreng. Ghun ajhellingaghi hasella la ngoca' tao ghun ngala' foto senga' jiya. Oreng ghampang lakar acaca tape kadhang, oreng se terro olleya poto ganteng, arowa ghi' ajhar abit neng lowar. Otaba arowa bada keya tokang poto se lakar asakola neng sakola'an husus. Ajhar da'ramma carana olle poto ganteng ban eterroe bannya' oreng. Tape banne ghun ekaterroe bannya' oreng. Kadhang tokang poto amoto ghun ghabay neng-senneng dhibi'en. Bada rassa se egharassae se ta' bannya' oreng tao. Ajiya lakar amoto ghun ghabay ekaandi' dhibi' ban kadhang epajhang keya neng romana. Sepat kennengngan eberri' poto hasel dari ngala' poto bakto bada neng e lowar otaba ghun poto biyasa se ekala', se objeggha semma'.


Oreng se langsung negguh sepak bola neng stadion lakar lebur, polanah neng kassah pasteh rammeh kiyah ben bennyak pendukung deri man-kamman. Tapeh mon neng kassah mon teppak se tanding riyah tim begus pasteh rammeh ben sellak molaen deri luar stadion. Negguh voly kiyah lebur mo langsung neng lapangan, polanah bisa ngerassaagih emosinah para pemain kiyah. Deddhi pas lebur ben cambur bik oreng se padeh negguh ben emosi mon negguh voly langsung neng kennengah. Tapeh setiyah riyah le bedeh neng youtube se nampelagih volly otabe olahraga live otabehbsecara langsung. Negguh deiyeh riyah mon esiaragih sore otabeh malem bisa pas deddhi hiburen semarenah alakoh seareh bik pendet kelakoan maggih neng youtube se bisa esettel lebet HP ben TV.


Cara maelang sompek riya aslina ben bannya' asokkor ka se Kobasa. Coba' mun abe' odi' neng Palestina. Dari lambe' jhaman sabellunna masehi sampe' ka sateya pagghun gi' perang ben Israel. Ta' mare sampe' akhir jhaman degghi'. Abe' dhibi' neng Indonesia sela alamma bhagus, kakanan mode regghena, gi' korang sokkorra. Mun Palestina kan ye lapar, korang aeng, bengko ta' layak, listrik ampo mate ben nyaba bisa elang sabakto-bakto. Abe' gi' ta' sadar coba'. Mangkana mun abe' tao beremma lambe'na jhaman ta' nyaman sampe' ka sateya jhaman nyaman, mara pabannya' sokkorra. Jhe' ampo aserro se sompek, se ta' bisa. Kodhu usaha ben taqwa se lebbih pole. Lebbih bhagus pole.


Sampeyan pasti la oneng film Dilan Moleah tomam buming ka'dhinto. Sakeng dhari Bannyak na penonton neka film Dilan ban Milea Mon tak sala olle penghargaan taoh. Aneka favoritdeh nak kanak ngodeh se nge fans ka Iqbal Ramadhan ban Vanessa. raddhin ban Ghanteng pemaennah. Badha jughan Film Dua Garis Biru, se pemaennah jugha dhin raddhin ban ghanteng tor film mah ghaduwan arte ban makna se dhalem ghabay eajherin ka sadhajanah reng tuah ban naka kanak samangken. Film neng Indonesia patot e aconge jempol ruah manabi soal mendidik, amargha samangken a dhidhik anak neka mlarattah masyaallah neng jhaman se la ampon aobha neka kodhu oneng carannah ngadidik anak lebhat jalur se lok abentak namong mlaloe film nekah. Film Dua Garis Biru kodhu daddhi inspirasi ka sadhajana dunnya perfilman manabi abadhi film jariya kodhu ghaduwan pambelajaran ghabay ka sadhajana. Daddhinam dunnya perfilman neng Indonesia lebbhi ghaduwan insight kah jaruah. Toreh, sampeyan ampon nengale bunten ?


Sinta ghi' buruh lulus dheri sarjana. Ghebey hadiah, ayanah pas nyareh sepaket todik ghebey sinta. Sinta senneng a massak. Samarenah sidang, ayanah ngajhe' sinta ka toko alat massa'. SInta ben ayah nompak motor ka tokonah. Ghen la depak, sinta e soro mele todik dimmah se ekaterro. SInta pas aleng-leng toko nyareh todik se e katerro. Tak abit sinta nemmoh sepaket todik merek Bolde. Polanah sinta senneng bernah celleng, pas nyareh todik se bernah celleng. Todik se pele sinta arghenah lema ratos ebuh. Samarenah mele sinta ben ayanah pas ka kasir ghebey majer. Dhepak roma, sinta cek sennengah pas teros langsong e cobak a massak.


Reng Madhura kabannya'an lakar senneng ka senjata tradisional ban se antik tor ghaduwan careta e dha'kammah. Sala settongah engghi ka'dhinto cloret se biasannah a bentuk bhulan sabit tor Reng Madhura e kaangghuy ghebey ngare' kalabhan ghebey ghu'tegghuen.  Manabi reng Madhura biasannah ngangghuy sekep jareya ban lakar dhujen e pajang neng romannah daddhi hiasan. Selaen dhari cloret biasannah majangaghin kerres se antik ban ghanteng jaruah okerannah. Sebab oreng e ka'dhinto lakar Kabiasaan negghuk senjata manabi la ampon badha masalah sopajha lok patang ongghe ban padha aman sadhajana tanpa ngalokkaen settong sareng laennah. Lok jarang jughan cloret ka'dhinto daddhi hiasannah rasoghan melanah paneka male e kocak reng Madhura asli.


Salak ariyah salah settong macemmah bueh se khas deri Bangkalan. Rassanah salak nekah bedeh se semmo sepet accem, ben manes maser. Magghiyeh ngombik salak riyah abek melarat polanah kolek'en asesek semmo tajem adurih, keng salak riyak aghendhu' zat gizi macem vitamin bik mineral se beccek dek kesehathen manossah. Asam asetat se bedeh neng salak gebey tambenah diabetes, melanah deri panekah salak genteng mon ekakan sareng oreng se andik penyakek kenceng manes. Selaen jiyah, salak andik antioksidan se cokop teggih se beccek dek kolek ben jantung. Setiyah salak le bennyak eolah deddhi macemmah makanan bedeh se egebey kerepe', accenan otabe erojek sopajeh reng-oreng lok tobuk ngakan salak.


Lambhak bhakto kellas 1 SMA bedeh mata pelajharan wirausaha se eka'dhimmah tarhettah neka kodhu awel juwel ngalaloen media sosial. Ghi kulah keng coman alakoh ngebey bisaos ban kulah bannyak sarah hal se kodhu e jhuellah jareya. Kulah ajhuel kodhung lebhet fb ban story wa sebab lambannah instagram neka lok pateh terkennal sarah lok akadi' samangken. Melanah dhari paneka, lajuh ban marennah sobbhu neka kulah yap siap nyiap aghin bekkal ban pa apa se ejuellah ka'dhinto. Lajuh dha' neka, kulah entar ka sakaloan ban nyiap aghin postingn jaruah kakancah sadhaja. Saenggha ca kancah se ngetarah tang postingann neka bisa melleh lebhet wa ban fb namong bisa mon temmon neng sekolaan. Pokok senneng sarah rassannah.


Ngejhelenin hobi dheddhih sittong cara ghebey ngelangaghi rassah bhusen ben lessoh e delem rutinitas reh-seareh. Lebet ngejalanghi hobi, seseoreng bisa ngelakonen sesuatu se lebbi nyennengin ben merrik manfaat ghebey abek dhibik otabeh oreng laen. Hobi kiah bisa ngebhento seseoreng ghebey ngembangaghi kemampuan ben bakat se e andik'in. Selaen jiah, ngejalanaghi hobi kiah bisa dheddhih sala sittong cara ghebey ngorange stress ben ningkataghi kualitas odik. Teppak ngelakonen kegiatan se nyennengin, seseoreng bisa ngerassah lebbi rileks ben bebas deri tekanan se bedeh. Mangkanah reng-oreng se sibuk biasanah lebur ngelakonen hal-hal se e keleburin male lok stres maloloh bik kelakoan kantor otabeh tugas-tugas sekolah.


Le abit ella'an engkok ngeding tentang kennengan wisata se ghik tersembunyi se bedeh neng pedeleman hutan. Nyamanah Sombher Socah. Make tersembunyi, kennengan riah terkenal ghebey sala sittong kennengan wisata se genteng ben nyegheraghi. Engkok mutusaghi ghebey entar dek kennengan riah bik tang keluarga. Kami molaen ajhelen ghu-lagghu sarah deri kottah. Jhelen dek Sombher Socah riah ngakan bektoh sekitar 3 jhem mon ngangghuy mobel. Sedepak eng dke lokasi, kami e sambut bik pemandangan se genteng. Deri jheu ketelak aeng terjun se ngalir dherres bik kak-bhungkak'an se ijo ben naong. Kami langsung entar dek aeng terjun ghebey nikmatin suasana se naong ben nyeggherin.


Bento’en Kujang areya bilu’ sara. Rassana unik. Todi’ reya andi’ bannya’ macem neng todi’en dhibi’ salaen bilu’. Biyasana gham-ghaman reya esempen dhaddhi bharang argha se ta’ bannya’ oreng andi’. Bannya’ oreng keya se nyebbhut jha’ Kujang reya bhirangnga oreng Sunda. La biyasa keya, jha’ bhikakas reya ekaghabay addhuwan keya neng Seni abhila dhibi’en. Bannya’ lakar gham-ghaman andi’ careta bang-sebang se ta’ bannya’ oreng tao. Contona, dari dimma badana Kujang areya ma’ bisa abento’ calanno’ ban tajhem? Lamba’ apa se etegghu’ mon kerana tada’ Kujang neng jhaman lamba’? Nyatana pada posang keya, arapa ma’ bento’ senga’ jiya enyamae Kujang? Arapa mta’ enyamae laen? Engko’ andi’ careta keya mon kerana ekabhuto dalem nyebbhudhi gham-ghaman se lakar dhaddhi pasekebbha oreng Sunda.


Zeman semangken benyak nak-kanak se lok pateh taoh dek jejenan tradisional se e nyamain klepon. Nak-kanak lebih mele ngakanan se asallah derih pabrek se benyak bahan pengawettah neng rung-berung tembeng ngakan klepon. Klepon lok kala nyaman rassanah bik kakanan pabrek laennah. Rassanah se manis ben bedeh guleh meranah e delemmah. Kakanan riah lok ngangguy bahan sebahaya engak pengawet. Jejenan riah e kakebey derih beres plotan se e ghiling deddhi teppong pas e polor a bentuk bunter. E delemmah klepon e berrik guleh mera makle manis rassanah. Klepon mun la massak e berrik parotan nyur se mededdhi aghi rassanah manis ben lemak.


Carah se laen manabi sampeyan terro onengah toko neka beccek napah bhunten, sae napah dhujen bher nyelembher engghi ka'dhinto atanyah ka oreng se ampon melleh neng toko sekanjeh. Nyareh bharang elektronik benne kadhik nyareh kacang kellah ghi tretan, tantonah kodhu bedeh kapervajeen dhibik dhari reng oreng jareah. Kalabhandhari paneka, menagka sampeyan terro onenga kadhinapah carannah mele toko se sae, sareh pengalaman oreng melleh dhari toko paneka nyaman njek, ajyah lakaran teppak. Sebab hal neka, tantonah pemeleh sabelummah epon paste oneng kualitas toko jareya benderran becce' napah bhunten, manabi bhunten pastenaneka oreng tadhe' se melleh ban la ampon jellas kualitas bhareng eletronikkah jhuek sarah.


Mon can KBBI kakanan ceppet saji riyah kakanan se e ola ben e hidang aghi ceppet. Kakanan riyah nojju ka kakanan se ejhuel e restoran otabeh toko se andhi' kwalitas rende. Polanah kwalitasseh dha'yeh mangkanah kakanan nga' jiyeh andhi' bennya' dampak se negatif. Riyah beberapa dampak negatiffeh kakanan jiyeh: se pertama, bisah nyebab aghi tekanan dere tenggih, kolesterol, ben kalebbien berre' bheden. Riyah fakta polanah kakanan jiyah ngandung nutrisi rende, badha zat kimia ghebeyen, ben ecampor so bhuje. selanjutteh, kakanan riyah bisah nyebab aghi emma' eroma sengkah ghebey se amassa'ah polana la badha kakanan se praktis ben argenah cokop mode. se terakhir, kakanan riyah bisah nyebe aghi akorangah bhektonah oreng ghebey akompol so keluargana. Deddih intinah, kakanan riyah bisah adampak ghebey kasehaten bedhenah manossah, bektoh akompol so keluarga, ben nyebeb aghi emma' males amassak. Intinah, ngonsumsi kakanan riyah Olle asal jhe' ghut-seghut.


Perkedel, ola`an kentang se paleng engko` sennenge. Ngakan nase` malolo apapole nase`na anga` ye ta` arapa mun jhuko`na pera` perkedel, ce` nyamanna pagghun. Perkedel ye kabbhi oreng tao lah ye ruwa kakanan enga` apa. Carana aghebey perkedel ruwa ghampang, abe` dhibi` paleng ye biasa aghebey. Pertama, kombi` kole`na kentang teros bherse`e pas kettok pes tepes. Kaduwe` ghuring ka minyak seddheng, marena mun la koneng begh coklat angka` langsung kocek, ma` le ghampang pas alos. Sambi ruwa mun engko` pribadi, palappana perkedel riya eghuring kiya, enga` bang pote bi` bang merahna, ma` le lebbih ghurih. kocek palappana mun la mare eghuring pas tambei pala, buja, ben sakone` micin (mun senneng), pas bentuk-bentuk bunter, cabbhur ka telor se la mare ekocok, ghuring ka minyak seddheng. Mun la koning begh coklat angkat. Massa` lah perkedella.


Bedeh duwek bahan utama se wejib bedeh delem dhun-adhunah souffle, ajiah creme patissiere base a la Perancis (saos krim se e berrik sah-rassah), bik te-potenah telor se e koccok sampe dheddhih ngembeng lembuk. Base aghunah ghebey merrik'in rassah, mon te-potenah telor aghunah ghebey ngebey kue ngembeng ben tekstureh ringan. Umummah, dhun-adhunah souffle e pamasok ke delem mangkok bhelling tahan panas, diameterrah 10-12 cm. Marenah ajiah, souffle e panggheng e delme oven sampe ngembeng. Sang mareh e pakaluar deri oven, 5-10 menit marenah souffle dheddhih kempes ben dheddhih semmoh angak. Teppak ajiah souffle bisa e kakan. Biasanah souffle e sajiaghi angak, tapeh bisa kiah e kombinasiaghi bik es krim ben buwe otabeh saos.


Raja Ampat riyah kennengan wisata se bedeh ning Papua Barat. Wisata riyah benyak e minatin turis-turis luar negri. Ning Raja Ampat bede benyak pulau-pulau se andik keunikan dhibik. Misallah bede sittong pulau nyamanah Pulau Bintang. Pulau Bintang riyah andik ke unikan dhibik, bentuk laut se bedeh ning nga'tengaan pulau bintang reh abentuk Bintang. Oreng benyak a foto ning atas pulau makle bentuk bentang ah katelah jelas. Pulau selain riyah pulau wayag se andik benyak pulau nik-kinik. Biasanah wisatawan nanjak dhe' pulau se paling rajeh pas afoto dheri attas moso pulau-pulau se nik-kinik. Ning Raja Ampat kiyah benyak spot diving se naberih pengalaman berenang bebe tasek ben jhuko' se nabernah moso terumbu karang se ghus bhegus.


Mun e tengghu dari jhamanna, sateya riya bannya' oreng se la senneng kabbhi riya online. Ta' pera' nak kanak ngode, reng tua ye dhang sakadhang melle bharang otabe nase' -nase'an anggghuy gojek. Salah settong aplikasi anter ngoni'i bharang. Ta' pera' oreng se e aterraghi angghuy motor, tape kakanan ben bharang laenna bisa e aterraghi kiya. Ta' emok kodhu nganter jhauh, tape ye bisa angghuy gojek. Gojek riya para' depa' ka Kotta kene', tape ye gi' ta' sampe' pelosok sara. Maseh jhan ojhan bharang bisa e aterraghi ka kennengan tojhuan. Pokokna la tambeh jhaman, tambeh epanyaman manossa dari teknologi, tape orengnga les males polana lempo atengka'a. Ye ruwa bede bhagus ben jhube'na.


Kanca ruwa penting, pade ben tatanggha. Mun kancana bhagus ye bhakal noro` bhagus, tape mun kancana jhube` ye bhakal bisa jhube`. tape ye ta` maste kiya. kabbhi ca`na orengnga kiya. Kanca riya pelengkappa odi`. dari kanca kadhang bisa dhaddhi taretan. Mun tade` kanca ye abe` ta` tao minta tolong ka sapa pole mun pas jhauh dari keluarga. Misalla kanca kos. oreng se merantau jhauh dari reng tua biasana pas kos bannya` reng anyar. Kabbhi ye ta` kenal, tape bede se kenal mun asalla dari daerah se pade. Kanca riya ye salah settong manossa bisa odi`. Mun tade` kanca ye seppe odi`na. Teka` pera` kaduwe ye pagghun nyamana kanca.


Bhakto sekolah madrasah lambha' kulah segghut norok lomba nari manabi imtihanan otaba badha acara semesteran. Jareya sareng ru guruh biasannah e pakon norok andil norok lomba nari. Kulah paling senneng soro latean tari tradisional. Biasannah latean pokol 4 sore jaruah sampek parak manjing ruah kanak. Biasannah kulah lastareannah mole sekola ruah saketar pokol 1 seang, lajuh ngakan ban istirahat a bhejeng. Marennah a bhejeng kulah pas tedung e pakon ebhu. Manabi lok tedhung degghi' burunnah e ghighirin salanjhangah arreh ban lok e sapah marennah jareay pokol telok neka tangngeh ban abhejeng ashar tor mandih. Lajuh dha' neka yap siap ghabay a atean. Lateannah lok benareh coman semengghu tello kaleh neng lagghar.


Sapah se biasannah andhi' laptop lajuh jyah lok toman e pateen paskeng e petedhung maloloh. Kulah neka ghaduwan penakan jareya lakaran dhujen a maen laptop re saarennah. Ban pole jyah lakaran dhujen amaen onlen ruah kanak saenggha tak toman kaloaran roma lakaran, sennengannah badeh dhalem kamar maloloh. Kulah la ampon mekkeren melanah laptop neka nyareh margha se sobhung adha'eng. Marennah hp samangken la apinda ka laptop se eka'dhimmah jareya bisa nga gangghu re saarennah tarotamah epon para pelajar jareya se lok bisa fokus manabi e pakon ajhar. Mela dhari paneka, pasapah se lakaran dhujen amaen laptop neka kodhu pa enga' melana laptop jariah lok kengeng e angghuy se areh bhenteng kalabhan bisa ceppet rosak. Soallah laptop jareah kuaitassah keng coman bisa tahan sampe' 3 taonan jaruah ban lok bisa awet sarah. Daddhi pe tengateh manabi aghuna aghin jareah jha' sampe' dhen bedhen.


Mon pemaen Indonesia, engko' lebbi senneng maenna Gonzales. Pemaen se dari loar tape odi' neng Malang. Gonzales engko' taona ghan maen neng Arema. Oreng se omorra la toa treppa'en maen neng Arema jiya, bisa madhaddhi engko' senneng. Gonzales aberka' ta' pate santa'. Se engko' sennengnge dari Gozales areya polana dhibi'en penter mon nyare kennengngan ghabay narema operran ebbal dari kancana. Areya biyasana ekatako'e muso polana Gonzales andi' kalebbian jiya. Maske bannya' muso se nyemma'e, ta' ghampang mon abhareng Gonzales. Bisa-bisa takeco' mon kerana kalep sakejjha' bhai. Gonzales bannya' maeggol lamba'. Perna maeggol bakto ghi' etarema dhaddhi pemaenna Timnas Indonesia. Pada maenna senga' neng Arema. Korla negghu' ebbal, bahaya ka gawangnga muso poko'en.


Samarenah abhejeng, dina ben kakanah mole jhelen sokoh. Dheri roma ka lapangan senyatanah mak semmak, ghun sapolo mennit. Tapeh polanah rammih moso oreng, dina ben kakaknah ambhu nyareh jhelen se abek moter se abek jheu. Dhedih sampe roma ning jhelen abik sakitar lema belles menit. Sadhepaknah ning roma, la bedeh ramah ben ebokna se nyapaghi sarapan. Dina ben kakanah pas asalaman polanah satiyah las-tellasen. Samarenah lam-salaman kabhi, pas ngakan abhereng. POlanah areh special, ebok massak nasek koning ghennak moso jhuko'nah kabbhi bedeh. Ben nginom moso es buah se la e ghebey berik pas teros e sabek kulkas. Wek-buween engak semangkah moso melon ben gheddeng bedeh kiyah ning dhepor.


Negghu pertandingan bal balan riya paleng esennengnge ben kabbhi oreng utamana remaja sampe` reng tua. Sapa se ta` senneg nengghu bal, kadhang ben para` ampo oreng madhaddhiaghi ataro, mun mennag ye se mennang se olle pesse. Aria pemain balla se biasa, se ta` biasa aria penontonna. Se dhaddhi pertanyaan arapa ma` bal balan malolo ye, mun pertandingan laenna mash ta` sa serrem penonton ben penggemarra bal balan. Polana bal balan riya se amain bannya` oreng dalem sakelompok, dhaddhi lebur abesenna, salaen ruwa ye kennengan mainnna bannya` bhandhana kiya, dhaddhi oreng rammi wa sampe` ataro kiya. ta` pera` ruwa, sampe` bede komunitas penggemar se paleng raja neng Indonesia misalla.


Pangilingan dhaghing model kapsul ye riya pangilinganna dhaghing se bisa e angghuy e bengko. Model blender serbaguna apa bhai bisa. Dhaddhi ta` parlo repot-repot oreng ka pasar pas antri ghebey nyelep dhaghing, sateya la bede pangilingan se okoran kene` ben ta` kalah alos kiya ollena dari sellepan dhaghing neng e pasar. Nyellep dhaghing se biasana eghunaaghi ghebey bakso, pentol, essena siomay, ben laenna se bau-bau ola`an dhaghing. Bede empat mata laddhing e dalem blender se fungsina bisa maancor ben maalos dhaghing enga` tajhin. ta` pera` bisa eangghuy aghiling dhaghing, tape bisa ghebey maancor es, palappa, ben wa`buwa`an otabe apa bhai se biasana eghiling.


Indonesia andik bennyak kennengan wisata se terkenal neng dhunnyah, akadik Pulau Bali, Pulau Lombok, ben Pulau Gili. Keng bedeh kiah beberempah kennengan wisata se ghilok pateh populer ben bisa e kategoriaghi dheddhih "hidden gem". Sala sittongah ajiah Pulau Rote neng Nusa Tenggara Temor. Pulau Rote bedeh neng bun laok Pulau Flores ben termasok sala sittong pulau paleng rajeh neng Nusa Tenggara Temor. Make ghilok pateh populer, Pulau Rote andik bennyak keunikan se bisa e temmoen. Pertama, Pulau Rote andik bennyak pantai se genteng ben ghik alami sarah. Paser pote ben aeng tasek se jernih bisa dheddhih daya tarik utama e dinnak. Oreng bisa nikmatin suasana pantai se tenang, samih nikmatin mata areh nyellem se raddhin.


Reng oreng paleng ngartena mun macemma odeng pera` bisa ekakan, penyataan ruwa kalero. Ternyata bede kiya macemma odeng se bisa eghebey hiasan akuarium. Beberapa ternyata macem odeng se bisa dhaddhi hiasan ye riya bede odeng mandarin. Odeng riya senneng ngakan lomot, se asababaghi akuarium dhaddhi bherseh ta` alomotan. Kaduwe` bede pole se nyamana odeng yamato amano, ye ruwa odeng se senneng abhersean dhe` gheddhe` ben kakananna ruwa alga. Odeng yamato riya odeng se cokop raja okoranna e bhandhing ben odeng hias laenna. Se katello` bede odeng celleng rili, barnana bede celleng ben potena. Ariya ye pade sennengnga abherse`e gheddhe`na se bede e akuarium.


Sadhajannah oneng napah bunten carah ngebey es gonjor pak pa'i neka. Toma seh Pak Pa'i neka aberri' resep ngebey es Gonjor. Es Gonjor neka enoman favorit kaoargannah kulah sareng bhakal kulah. Carah ngebeyyah cokop ghapang sarah kok, coman sadhiaaghin pateh, aeng, ghulah paser ban ghula aeng jaruah. Lajuh se paleng penting neka serodhan es batu. leh neka campor kabbhi daddhi settong, jha' kalep jughan bungkos sareng termos male es batunnah lok daddhi aeng. Ja' kalep jughan berri'a gin bharna mera ngodeh. Lajuh campor sadhajannah. Pas sajhiaghin ka gellas. Wes dha' neka bisaos. lok ribet pokok'eng, bandhannah diddhi' sarah neka, bisa e jhuel pole.


Bi' dokter ban oreng penter laenna, ekabala jha' bada olahraga se ta' bisa makaloar bannya' pello. Olahraga se aghuna ka bhadhan ban pekkeran otamana. Olahraga areya biyasa bannya' ekalako bi' oreng bine'. Banne perkara ghun aghuna ka reng bine'. Tape bisa aghuna ka sakabbhinna oreng. Olahraga areya anyama Yoga atau asemedi. Lakona ghun neng-enneng ban masettong ka otek. Neng otek rowa kodhu ta' mekker pa-apa. Ma'le aghuna neng pekkeranna. Majhau aba' dari rowwetsossana odi'. Mon Yoga, lakar bada se ngangghuy ghulina bhadhan se cem-macem. Mon asemedi arowa ghun neng-enneng. Paleng ghun soro ngator nyaba. La olahraga rowa lakar ta' bannya' ejhalane oreng. Sakeng bannya' mamfaaddha kadhang sampe' lopot dari lakona oreng.


Cara a massak odeng se tak parlo e cair aghi ghelluh. Odeng se dheri freezer bisa langsung e massak tanpa e dhentos mencair. Odeng se beku langsung becco ning air se aghili sakejhek pas bisa langsung e pamasok ka sop otabeh kakanan se e rebbus. Odeng se beku bisa kiyah langsung e panggheng. Cellep dheri odeng ghebey apoi tak langsung ngobher daging obeng, odeng dhedi bisa tak taobbher. Odeng beku se ekokos bisa kiyah ghebey odeng okoran rajeh massak. Ngokos odeng ning attas rempah engak bhebeng, jeruk nipis, cokkah, buje, ben sa'ang bisa a ghebey odeng andik rassah se kuat.


Sayang Indonesia se ekennal naghara penghasil bherras se paleng raja sa dunnya lambe`, sateya malah melle bherras ka naghara laen. Apa panengnga rakyatta tambeh bannya` otabe lahanna la bannya` aobah dhaddhi perusahaan otabe pole panengnga korang cara mengelolahna?. Aslina sakone` otabe bannya` lahanna ye kare beremma penterra manossana se ngelolah. kadhang bannya` se mekker mun oreng alako neng saba`an riya lakona reng babah. Pajhet bhender, tape mun tade` reng babah, dari dimma abe` kabbhi bisa melle bherras se la nyaman dari toko? Kan jhe` ngennye` ka reng babah. Abe` se lako neng kantoran coba`, mun kabbhi males alalakon, beremma, sapa se torona ka saba`an. Apa ye ende`?


Coba' sampeyan manabi terro onengah rassannah selai dhari jile bejeh, Duh cek bheji;eng kulah. Tapeh dhabunnah reng oreng seppo neka, paneka jariya neh tambannah sakek lambhung. Nah, manabi oreng labannah paneka e berseen gellun gettannah lajuh e kaghabay kolak e camporaghin sareng dhan badhan napah bein. Asal nyaman e colo'. Badha se eberri' pateh sareng pandhan. nah dh' neka neh salaen maghabay sehat ternyata nyaman jughan ka colok manabi la masok. Daddhi  semmoh badha rasa bheji'eng amarga tak toman adha'ar, tape neka badha kalebbiannah amargha bisa e ka sehat. Badha kandungan minerallah, magnesium, kalium ban vitamen laennah se pastennah baghus ka kasehadhan. Daddhi, manabi ngakan paneka ngahindare dhari sakek lambhung.


pelean kaanghuy odik sehat otabeh odik ben-seromben bedeh neng abek dibik. Molaen derih ajegeh se e kakanah. Misallah derih apah se e kakan ben dek remmah caranah aola kakanan jiah makle deddhi kakanan semesehat dek beden. Zeman setiah la benyak caranah aola kakanan makle tetep olleah benyak manfaat vitamin derih kakanan. Se asallah mun a massak benyak-an se e guring, setiah bisa a massak lok ngangghuy minyak guring. Contonah bejen teflon otabeh air fryer. Alat air fryer  riah semacem alat gebey a guring kakanan ken lok ngangghuy minyak. Lakaran lebih rengkes mun ngangghuy alat jiah, lok usah meleh minyak guring ben ngangghuy gas.


Boba bennya' e jhuel e jheman satiyah. Ben bennya' oreng senneng enoman riyah sala sittung alasnah polanah viral. Enoman riyah asallah deri Tainan, Taiwan. Boba riyah teppong tapioka se abentuk bhungkol. Teppong tapioka riyah hasel ektraksi deri obih. Biasanah e ola ngangguy ghuleh mera makle arassah manis ben abernah celleng. Boba esebbhut kiyah bal mutiarah se deri teppong se ecampor teh so susu. Kadeng susunah ngangguy creamer otabeh kental manis. Rassanah biasanah segger polanah e campor es se cellep ben eyenom ngangguy sedoten rajeh. Badha kiyah cem-macemmah rassah molaeh rassah semangkah, anggur, coklat ben madduh. Kandungan vitamin e Boba riyah sanget rende.


Teppak SD ruah kulah toman e pakon tang ghuru soro a nyanyi Kembhang Malate Pote lagunnah oreng Madhura. kaula senyatannah jareah molae a nyanyi teppak kellas 2 SD pon esoro tang ghuru norok lomba akherrah katerrosan sampe' samangken. Nah, kaula jareya e soro norok addhuwen nyanyi lah neng settong SD, ban kaula molae a latean korang dhari dhumengghu la ampon e soro a nyanyi neng adha'eng tang cakancah sadhaja. San le teppak lomba jaruah lakar le hobinnah demam panggung ghi kaula sampe' ngetter jaruah lok toman norok ban pole neka pengalaman pertama. Tapeh alhamdulillannah langsong olle juara 1 rapah ban jareya daddhi lagu favorit kulah sampe' samangken sebab laghu neka ngibeh kaberutungan ka dhan kulah.


Andik usaha otabeh dhegengan se bisa ejhuwel neng roma riyah lakar nyaman, apapole se mareh andik keluarga polanah pasteh andik bektoh bennyak gebey anak ben keluarganah. Meskeh jhuwelen neng roma riyah lakar lok kerah langsung gerus pasteh bedeh bektonah rammeh se melleh ben seppeh. Apapole mon ajhuwel kebutohan rumah tangga kaden sampo, sabun, sikat, odol ben bahan massakan akadih berres, mie, minyak, tepong, tellor ben laennah, reken akaden mukkak berung kennek neng romanah. Polanah argenah bereng jiyah sereng aobe kadheng mode kadheng larang. Mukkak berung deiyeh riyah maggih ketelak sederhana tapeh modallah bisa ekocak lok diddhik kiyah. Tapeh mon mukkak berung deiyeh ekennengan se gilok bedeh berung kaden deiyeh pas argenah bisa nototdin dek pessenah renng-oreng pasteh rammeh ben gerus bik pelanggan se melleh.


Setiya bannya' kalakowan dhaddhi hal se lombra da' ka sakabbhinna oreng. tape manossa bhuto bakto kaangghuy istirahat otaba ambu lesso maelang berra'en odi'. Oreng setiya mon hp lako amonye eyangghep sukses, aslinna ghimeng. Mela dari jiya bakto nengenneng reya parlo. Engko' biyasana mon bada bakto ta' eyangghuy aghabay te anga' ecampor susu. pas esellae maso roko' ongghu rassa lesso e bhadhan ban pekkeran acora' dhuli elang. salaen jiya kadhang maca buku careta, maca Pokeddhan, otaba nyare berta lebat fesbuk. Keng mon la sengka alako apa paleng ghun amaen hp ghan re-saare ta' bu-ambu. mangkana mon pas agalajar otaba jar-kalenjar abak jhau tako' kalagghu'en ghi' alako pas ta' bisa profesional. dhaddhi ya amaen hp.


Mon jar-kalenjar ka jhauna abhareng tretan otaba kanca, se nyaman ngangghu bes minina Ali Makki se bada e Dhisa Panagghuwan Kecamatan Proppo Kabupaten Pamekasan. Magghi lebat e jhalan se kene' otaba se ta' elebadhi  motor jar-kalenjar laen pagghun enda'. orenga pelak ta' enda' magghi eberri'na apa'a bhai. orenga ekenneng teta ta' aserro sakale ban sebta' kala nyaman arghana moda. mon ka malang coma rakera sajuta pa'ratos ebu saare samalem. sanajjan lebat ta' kera menta tamba kor ta' lebbi saare. Ebbes se eyangghu ACna cellep sara ban bada Wifi na. Poko' magghi eta-teta ambuwa eman-dimman pagghun enda' ban ta' caremi. Mon se banne biyasana super ghi' menta roko', mon ta' epakennyang agarunggung, theng-nyarotheng ta' sabbhar. Mon Ali Makki reya enja', magghi esoro per-sepperran pagghun ekoniin sanajjan kadimmaa kor la bisa maso' ebbessa.


Lakaran manabi bedeh pa apah jarah kodhu pe ekhlas ban pasabbher ngadebbhin pa apah neka. Sadhajana lakr kodhu bisa ngoladhin lebbhi sae pole kadhinapah cara pandheng manabi ghaduwan osaha. Sopajha lok roghi ghi lok bsa nga prediksiaghin sebhab manabhi ghaduwan osaha ghi kodhuna bengal sareng karoghien. Lok coman sekaleh du kaleh tappeh bhakkallah e man tomane mangken. Saenggha hal se kodhu sampeyan onenge manabi ghaduwan osaha ghi pa konsisten ban ngalamen karoghien ghi kodhuna jha' neng neng pasrah kadhing jyah. tapeh bisannah kodhu naddeg pole ban ngajhalane areh se lebbhi sae pole . Ban jha' kalep ka pangerannah sopajha e ke enga' maloloh.


Pak Tio salah sitong ghuruh olah raga neng sekolaan SD, bapak tio adalah guruh favorit amargha pelak ben saber mon ngajerih olahraga. Pak tio mon ngajher selalu abaerik nasehat ke red moredheh tentang manfaat olahraga ben keuntungan gebey tubuh. Benni ghun mored se seneng ka pak tio tape guru-guru se laen seneng ke pak tio amargha tak cerek mon bedeh se atanyah tetang kesehatan. Pak tio langsung ejelas agin jelas ben pajang lebar. E bektoh pengajeren bede mored se sakek cetak amargha gitak ngakan paginah. Akhirr pak tio langsung nyoro moreddeh entar ka UKS. Semarenah pak tio aberik penjelasan tentang olahraga ben pentingah sarapan pagi.


Bhakto nengghu pertandingan piala dunia neka kan kulah bedeh neng cafe jaruah sareng paman kulah, ghi saomoran jaruah tretannah tang ebhu se paleng ngodeh. Lajuh marennah dha' neka, kulah mangkat ban paman entar ka cofe neka tor atemmoh sareng pan saponapan kancah kulah e ka'dhissah. Lajuh dhari jareya a dha kancah ghelun. Saketar pokol 8 malemman ruah buruh e molaen. Kabettulan cafe nah, riah konseppah lakar la nobar jaruah, daddhi bisa e oladhi sareng pan saponapan oreng se badha neng e dhissah. Ban lakar manabi bedhe pertandingan piala dunia ryah kennengannah neng kafe neka, sebab loas ban badha layar tancappah neka fasilitassah, deddhi recomen bhagi kulah se ngoladinnah.


Manabi sampeyan oneng jha' neng Indonesia jareya makeh bannyak reng se ghaduwan a en laen tor budhaja se laen lok bannyak kaom mayoritas jareya nang memennangah dhibi' ruah. Makeh dhari jareya oreng paneka ghaduwan hak se kodhu e regghain jaruah, entah neka hak ghaduwan aghama tor macemmah epon. Bannyak oreng se aghama minoritas ngalakoneh upacara ke aghamaan namong kabannyak'an oreng mayoritas jareah ngalarang ngafitnah ban majubhek in acara jarea se e anot sareng reng paneka. Manabi pandhengannah kulah selama kita lok ngaroghiin oreng laen ban kita a jhalan layak kadhi biasannah tanpa mandheng paneka aghama neka, ajharannah jareya lok daddhi masalah. Sebab hal jareya kodhu esokkoren melanah neghara kita ryah ghaduwan bannyak sarah ritual ka aghamaan.


Koki otabeh ekenal tokang amassak aropa'aghi oreng se andhi' tugas nyiap aghi kakanan se eghebey oreng se melleh kakanan (konsumen). Kalako'nah koki ta' sa ghempang se e bayang aghi reng-oreng polanah koduh andhi' kemampuen teknik sopajeh rassah kakanan se e ghebey li-belien andhi' rassah se paghun. Hal riyah bhekal abentuk profesionalisme koki. Deddih koki koduh bisah fokus ka masa'an so bisah naremah palatean  resmi deri lembaga. Koki se ghita' pangalaman bisah ajher ka koki se la handal. Koki andhi' tugas aghebey resep, naker bahan, so amassak kakanan. Salaen jiyah, koki kiyah koduh nyajiagi kakanan ka konsumen se nyaman ben lakek ebejer bi' se melleh.


Oppo ben Vivo riyah  merk HP se paleng bennyak neng pasaran, ben wes lemak taon riyah teros bennyak mekeluar produk anyar ben bennyak kiyah se melleh. Margenah Oppo  ben vivo riyah teros nyesuaiagih bik kebutuhan oreng, argenah Hp oppo ben vivo riyah lok bideh jeuh, padahal ariyah merk hp se bideh. HP riyah bennyak emelleh ben oreng se kellas ekeonominah menegah ke bebe. Andik HP riyah wes le genteng, pokok bisa egebey noles pesan, telpon ben amaen media sosial wes le cokop. HP oppo ben vivo riyah bentuk'en kiyah parak padeh norok'en bentuk HP se paleng anayar ben esennengen oreng kebennyak'en.


Panjenengngan Manabi meyos ka arah Suramadu, oneng nasi Bebek Suramadu berarti ghi ? Nah Nase' bibhik paneka paleng modennah se Bhangkalan amargha coman areggheh 12 ebhu, salaennah bisa dhapak ka angka 18 ebhu, aneka tok se coman 12 ebhu sala bi' aeng es sah. teros manabi dhabunnah kulah sareng kaloarga se cocok sarah sareng lappannah, nyaman... Buktennah bannyak sarah oreng melleh nase' e ka'dhinto. sakeng dhari bhannya'na sampek parkeran neka ambu neng compo'na oreng, dele sellak embong neka. Nah, oreng manabi la mode kakanan neka napah pole etamba nyaman, wes neka la paste esareh laghanan. Ban pole pelayanannah neka lok abit, lok akadhi bharung laennah.


Mon polana seteya tada' usaha se ghampang. Oreng se nyare kalakowan nampes. Sampe' amaddhek pekkeran se etamen dalem pekkeranna lebat sakola'an-sakola'an. Bannya' sakola'an se amaddhek pekkeranna mored areya asakola ban lolos ma'le dhuli nemmo lako. Koca'en ghampang monla andi' ijaza. Masalana seteya ta' pada bi' pekkeran ghampang oreng se anamen pekkeran senga' jiya neng sakola'an. Sakola'an sampe' epadhhaddhi kennengngenna oreng usaha ban bisnis. Sakola'an se andi' bisnis. Bada keya sakola'an se andi' bannya' program ban atojjhuwan ka bisnis otaba mokka' usaha. Kreativitas ta' ghun bada neng oreng se asakola ban apa ca'en orengnga. Tape neng sakola'an ajiya laen. Kreativitas padana epenjara. Ta' nemmo lebat ban jhalan da'ramma se terro mamatea pekkeran se ghun apandhuman ka bisnis ban olle pesse bannya'.


Neng Madhura rassana kennengan jar-kalenjar se patot eberri' empol coma ghir sereng otaba tase'. Mon se abau alam rassna ta' endha enga' se bada e Daerah laen akadhi Malang se bannya' kennengan jar-kalenjar se endha ongghu, e Madhura tada' ghunong sanajjan bannya' kennengan se aslina bukit keng ekoca' ghunong polana tengghi. Mon Coban Rais se e Malang engko' lakar ngakowe kaendha'anna ban magghi sampe' bila'a bhai terro entara pole abhareng oreng se paleng ekaneserre ban se paleng ekase'e. Kennengngan alam asli se abak lebur e Madhura reya bada keng pas ta' ramme iya areya Ghuwa Pajhuddhan, engko' bhakal senneng mon Pamarenta bisa aberri' fasilitas kaangghuy maraja Ghuwa Pajhuddhan.


Engko` hobi sajjhana te ghentean. Ta` kodhu mun senneng sara ye kodhu nga`riya. Kateppa`an hobina engko` sateya negghu film otabe drama korea. Etambeh lan jhalanan ka kennengan wisata alam. Dari hobi otabe kasennengan se abe` lakoni bisa dhaddhi cara abe` maelang sompek otabe terro menikmati cipataanna se Kobasa. Mun engko` sennenganna nengguhu drakor otabe film Indonesia ben naghara laenna se agandung kolosal. Ta` tao kiya, mun engko` dari kolosal ruwa bisa ajhar kebudayaan, adhat, sopan santun, seni, ben politik e dalem istana e jhaman lambe`. Engko` orengnga seneng mun careta politik bi` hukum. Mangkana dari kolosal riya engko` ajhar pengetahuan se lebbih luas e dalem Pamarentahan. Jarang engko` nengghu film otabe tanyang laen salaenna kolosal, kecuali lawakka.


Radit setiyah le kellas tellok SD, teppak preian Radit setiyah lebur nengguh acara TV powerrangers. Powerranggers riyah ceretanah tentang superhero oatabe pahlawan se alaben ben nangkep penjahat. Sakeng leburrah dek powerranggers riyah, Radit sampe ngoleksi robot powerrangers. Bedeh lemak macem jenis robot powerrangers riyah, Radit le andik tellok. Settongah emelleagih mamak'en, settongah emelleagih bapak'en ben settongah pole emelleagih guttenah. Radit setiyah terro melleh pole robot powerrangers jiyah gebey megennak koleksinah ben mainannah, setiyah Radit terro usaha dibik belleh ngangguy pessenah dibik, mangkanah jiyah pesse jhejhen se eberrik mamak'en ben areh lok kabbhi epetadek, bedeh se esempen ben etabung ekompolagih gebey melleh maenan robot powerrangers se anyar.


Olahraga lari jhau, areya banne addhu santa'. Selaen kodhu ngada'i, olahraga maraton jiya ta' bisa mon emolae dalem kabada'an santa'. Polana lapangan se eyangghuy neng lari maraton areya jhalan raja otaba jhalan se biyasa eyangghuy motor, arowa andi' okoran se lanjhang. Ta' ghampang lakar mon noro' olahraga areya. Tape maske dayya, olahraga lari maraton andi' bannya' mamfaat. Bisa keya malanjhang ka jhalanna nyaba ma'le ta' legghis lesso. Mangkana bannya' keya oreng se noro' lomba maraton areya etoro' bi' oreng se la towa. Bada keya se na'-kana'. Keng cora' epesa, reng towa bi' na'-kana' se noro'. Olahraga areya ngandhelaghi soko se kowat ghabay lari ban ta' andi' penyaket seksek otaba asma ban jantongan. Tako' dapa' ka ngat-tengngadhan, langsong ro-serrowan polana dadana ta' bisa nahan pole polana sake'.


Berik Annisa entar dek lapangan basket neng sekolah SMA nah. Teppak jiah bektonah preien, tapeh ebberempah nak kanak ghik entar dek sekolaan polanah andik kegiaten ekskul otabeh se laennah. Tapeh Annisa lok deteng polanah andik kegiaten. Annisa deteng polanah bhusen neng romanah, ebok bik bapak eng entar keluar kottah polanah alakoh ben Annisa kedhik'en e romanah. Annisa entar dek sekolanah ghebey amaen basket. Tapeh bedeh drama teppak Annisa ngalak'ah konci dek penjegenah sekolaan. Annisa e nyak tanyaen bennyak hal padahal biasanah Annisa langsung e berrik. Ternyata penjegeh sekolanah sementara e ghenteh. Semarenah e enjhemaghi konci Annisa baru bisa ngalak bal basket e gudang ghebey amaen kedhibik neng lapangan.


Ismail Marzuki rembi’ ban raja neng Jakarta. Asalla dari Betawi asli. Ghi’ kene’ Ismail esebbhut Maing bi’ kancana. Emma’en mate bakto Ismail ghi’ omor tello bulan. Ismail erabat kaka’en se omorra lebbi towa duwa’ bellas taon. Nyamana kaka’en areya Anie Hamimah. Ghi’ kene’ Ismail Marzuki perna ajhar neng Pondhuk, pas terros asakola neng HIS Idenburg otaba pada bi’ SD neng Menteng. Mare lolos, Ismail lanjutaghi neng sakola’an ngatengnga neng Mulo, Menjangan Jakarta. Neng sakola’an jiya Maing bisa abhasa Balandha. Penter marghana jiya, Maing etarema lako neng Socony Service Station ban maghampang dhibi’en ajhar lagghu. Dari jiya keya dhibi’en senneng ka lagghu. Bannya’ lagghu se ekasennengnge. Dari jiya keya, Maing noles lagghu etojjhuwaghi ka Indonesia. Dhibi’en lakar esto ka Indonesia lebat lagghu-lagghu se egharap dhibi’en dalem tolesanna, koca’en neng barta.


Mun oreng la biasa odi` neng cuaca ben lingkungan se lebbih tengghi enga` ghunung ye biasa bhai. Oreng ghunung riya jhet korang ka dhaghing, panengnga mun nyare dhaghing bedena neng daerah dataran babah, mun neng attas ghunung ye tade` keban ternak se bisa odi`, sakeng celleppa, se bisa ye pera` tambuwan otabe keban alas se bede neng ghunung. Ruwa bhai ta` bisa ekakan. Pas odi` e ghunung riya ca`na kesehatan biasana tambeh bannya` ahasillaghi hemoglobinna. panengnga oksigenna lebbih bannya` etambhang neng dataran babah. Ben pole orengnga biasana lebbih sehat, polana ye mun biasa ongghe ka attas pas ajhalan soko, ariya se ghebey bhadhan dhaddhi lebbih endi` ora`.